title: Komisijas Direktīva 2006/134/EK ( 2006. gada 11. decembris ), ar ko groza Padomes Direktīvu 91/414/EEK, lai tajā iekļautu fenarimolu kā aktīvo vielu Dokuments attiecas uz EEZ

text:
               12.12.2006

               LV

               Eiropas Savienības Oficiālais Vēstnesis

               L 349/32

      KOMISIJAS DIREKTĪVA 2006/134/EK
   (2006. gada 11. decembris),
   ar ko groza Padomes Direktīvu 91/414/EEK, lai tajā iekļautu fenarimolu kā aktīvo vielu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 6. panta 1. punktu,
   tā kā:

               (1)

               Komisijas 1992. gada 11. decembra Regulā (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (2), sniegts to aktīvo vielu saraksts, kuras jāizvērtē sakarā ar iespējamību tās iekļaut Direktīvas 91/414/EEK I pielikumā. Fenarimols ir minētajā sarakstā.

               (2)

               Fenarimola ietekme uz cilvēka veselību un vidi ir izvērtēta atbilstīgi Regulas (EEK) Nr. 3600/92 noteikumiem virknē lietošanas veidu, kurus ierosinājis ziņotājs. Ar Komisijas 1994. gada 27. aprīļa Regulu (EK) Nr. 933/94, ar ko nosaka augu aizsardzības līdzekļu aktīvās vielas un izraugās ziņotājas dalībvalstis Komisijas Regulas (EEK) Nr. 3600/92 īstenošanai (3), par ziņotāju dalībvalsti ir izraudzīta Apvienotā Karaliste. Apvienotā Karaliste 1996. gada 30. aprīlī saskaņā ar Regulas (EEK) Nr. 3600/92 7. panta 1. punkta c) apakšpunktu iesniedza Komisijai attiecīgo novērtējuma ziņojumu un ieteikumus.

               (3)

               Novērtējuma ziņojumu dalībvalstis un Komisija ir izskatījušas Pārtikas aprites un dzīvnieku veselības pastāvīgajā komitejā.

               (4)

               Attiecībā uz fenarimolu Augu zinātniskajā komitejā (“zinātniskā komiteja”) tika iesniegti divi jautājumi. Zinātniskā komiteja tika lūgta izteikt viedokli par vairākpaaudžu pētījumu interpretāciju un izvērtēt fenarimola kā aromatāzes inhibitora iedarbību. Bez tam tika lūgts komitejas atzinums par drošas pieļaujamās diennakts devas (ADI) un pieļaujamā iedarbības līmeņa uz operatoru (AOEL) noteikšanu (4). Zinātniskā komiteja secināja, ka žurku tēviņiem novērotā fenarimola ietekme uz auglību jāņem vērā arī riska novērtējumā attiecībā uz cilvēkiem, lai gan žurkas ir sensitīvākas pret aromatāzes inhibitoru iedarbību nekā cilvēki. Komiteja arī secināja, ka novērotā fenarimola ietekme uz žurku atnešanos uzskatāma par tādu, kas nav jāņem vērā riska novērtējumā attiecībā uz cilvēkiem. Turpmāk komiteja secināja, ka, izņemot samazinātu auglību tēviņiem un iedarbību, kas saistīta ar aizkavētu atnešanos, nav pārliecinošu pierādījumu par citu nelabvēlīgu ietekmi uz reproduktīvo funkciju, kas būtu saistīta ar fenarimola kā aromatāzes inhibitora iedarbību. Visbeidzot zinātniskā komiteja atzina, ka iesniegtie toksikoloģiskie pētījumi ļauj noteikt drošu ADI un AOEL. Otrajā atzinumā (5) tika izskatīts jautājums par to, vai pieņemta atbilstīga pieeja paredzamās koncentrācijas vidē (PEC) aprēķinam augsnē. Komiteja piedāvāja kopējā augsnes PEC aprēķinam izmantot apvienotus datus, kuri iegūti, veicot izkliedi uz lauka un sadalīšanās pētījumus laboratorijā. Šo atzinumu izvērtēja ziņotāja dalībvalsts, kas tomēr secināja, ka šī procedūra nav zinātniski pamatotāka par metodi, kas balstīta tikai uz mērījumiem, kuri iegūti, veicot izkliedi uz lauka. Tādēļ tika nolemts gaidīt rezultātus tobrīd notiekošajiem pētījumiem, veicot izkliedi uz lauka. Šo pētījumu pagaidu rezultāti saskan ar paraugaprēķina rezultātiem, un tādējādi var uzskatīt, ka jautājums risināts atbilstīgi. Tādējādi secināts, ka visos gadījumos ir ņemti vērā zinātniskās komitejas ieteikumi, sagatavojot šo direktīvu un attiecīgo pārskata ziņojumu.

               (5)

               Dažādajās veiktajās pārbaudēs konstatēja, ka fenarimolu saturošus augu aizsardzības līdzekļus var uzskatīt par tādiem, kas atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā, ja tiek piemēroti attiecīgi riska mazināšanas pasākumi. Fenarimols ir bīstama viela, tādēļ to nedrīkst lietot bez ierobežojumiem. Īpašas bažas izraisa tam raksturīgā toksiskā iedarbība, tostarp endokrīnos traucējumus potenciāli izraisošas īpašības. Zinātnieki šobrīd nav vienojušies par šā riska mērogu. Piemērojot piesardzības principu un ņemot vērā zinātnes pašreizējās iespējas, jāpiemēro riska mazināšanas pasākumi, lai panāktu Kopienas izvēlēto augsto līmeni cilvēka un dzīvnieku veselības un vides aizsardzībā.

               (6)

               Direktīvas 91/414/EEK 5. panta 4. punktā un 6. panta 1. punktā paredzēts, ka uz vielas iekļaušanu I pielikumā var attiecināt ierobežojumus un nosacījumus. Šajā gadījumā nepieciešami ierobežojumi attiecībā uz iekļaušanas periodu un kultūraugiem, kuriem atļauts izmantot vielu. Ar sākotnējiem pasākumiem, kuri iesniegti Pārtikas aprites un dzīvnieku veselības pastāvīgajai komitejai, ierosināja iekļaušanas perioda ierobežojumus līdz septiņiem gadiem, lai dalībvalsts dotu priekšroku tādu fenarimolu saturošu augu aizsardzības līdzekļu pārskatīšanai, kuri jau ir tirgū. Lai nodrošinātu nepieciešamo augsta līmeņa aizsardzību, bija paredzēts Direktīvas 91/414/EEK I pielikumā iekļaut tikai tos fenarimola lietojuma veidus, kas faktiski izvērtēti Komisijas veiktajā novērtējumā un atzīti par atbilstīgiem Direktīvas 91/414/EEK nosacījumiem. Tas nozīmē, ka citi lietojuma veidi, kas nebija iekļauti vai bija tikai daļēji iekļauti minētajā novērtējumā, bija jāizvērtē pilnībā, un tikai pēc tam varēja apsvērt to iekļaušanu Direktīvas 91/414/EEK I pielikumā. Visbeidzot, ņemot vērā fenarimola bīstamību, jānodrošina tas, ka Kopienas līmenī tiktu saskaņoti atsevišķi riska mazināšanas pasākumi, ko dalībvalstis veic, piešķirot atļaujas.

               (7)

               Direktīvas 91/414/EEK noteiktajā kārtībā par aktīvo vielu apstiprināšanu, kā arī riska pārvaldības pasākumu noteikšanu, lemj Komisija. Dalībvalstis ir atbildīgas par augu aizsardzības līdzekļu radīto riska mazināšanas pasākumu īstenošanu, piemērošanu un kontroli. Atsevišķas dalībvalstis ir paudušas bažas, uzskatot, ka nepieciešami papildu ierobežojumi, lai mazinātu risku līdz tādam līmenim, kas ir pieļaujams un atbilst augstajam aizsardzības līmenim Kopienā. Patlaban riska pārvaldībā ir jānosaka atbilstīgs drošības un aizsardzības līmenis turpmākai fenarimola ražošanai, tirdzniecībai un izmantošanai.

               (8)

               Tādējādi Komisija pārskatīja savu nostāju. Lai pareizi atspoguļotu cilvēku un dzīvnieku un ilgtspējīgu vides aizsardzību Kopienā, uzskata, ka papildus 5. apsvērumā noteiktajiem principiem ir atbilstīgi vēl ierobežot iekļaušanas periodu no septiņiem gadiem līdz 18 mēnešiem. Tādējādi, nodrošinot to, ka šī viela tiek pārvērtēta vēl steidzamāk, risks samazinās.

               (9)

               Gaidāms, ka fenarimolu saturoši augu aizsardzības līdzekļi atbildīs prasībām, kas noteiktas Direktīvas 91/414/EEK 5. panta 1. punkta a) un b) apakšpunktā attiecībā uz lietojumu, kas pārbaudīts un sīkāk aprakstīts Komisijas pārskata ziņojumā un ar nosacījumu, ka piemēro vajadzīgos riska mazināšanas pasākumus.

               (10)

               Neierobežojot atzinumu, ka fenarimolu saturoši augu aizsardzības līdzekļi varētu atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jāiegūst turpmāka informācija par atsevišķiem konkrētiem jautājumiem. Fenarimola potenciālā nelabvēlīgā ietekme uz endokrīno sistēmu ir novērtēta pārbaudēs, izmantojot labākās šobrīd pieejamās metodes. Komisija ir informēta, ka Ekonomiskās sadarbības un attīstības organizācija (ESAO) izstrādā pārbaudes vadlīnijas, lai turpmāk uzlabotu iespējamās nelabvēlīgās ietekmes uz endokrīno sistēmu novērtēšanu. Tādēļ ir lietderīgi paredzēt, ka fenarimolam jāveic sīkākas pārbaudes, tiklīdz ir gatavas ESAO pārbaudes vadlīnijas, un ka šos pētījumus sagatavo pieteikuma iesniedzējs. Turklāt dalībvalstīm jāpieprasa, lai atļaujas turētāji sniegtu informāciju par fenarimola lietojumu, iekļaujot informāciju par gadījumiem, kad novērota ietekme uz šīs vielas lietotāju veselību.

               (11)

               Fenarimola statusu var pārskatīt tāpat kā visu Direktīvas 91/414/EEK I pielikumā iekļauto vielu statusu saskaņā ar minētās direktīvas 5. panta 5. punktu, lai ņemtu vērā visus jaunus pieejamus datus. Lai gan šīs vielas iekļaušana I pielikumā zaudē spēku noteiktā dienā, to var atjaunot atbilstīgi direktīvā noteiktajām procedūrām.

               (12)

               Pieredze, kas gūta, Direktīvas 91/414/EEK I pielikumā iekļaujot aktīvās vielas, kuras novērtētas saskaņā ar Regulu (EEK) Nr. 3600/92, liecina par iespējamām grūtībām, kas var rasties, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, jo īpaši pienākums pārliecināties, ka atļaujas turētājs nodrošina tādu piekļuvi dokumentācijai, kas atbilst minētās direktīvas II pielikuma prasībām. Tomēr šī pienākumu precizēšana neparedz dalībvalstīm vai atļaujas turētājiem jaunus pienākumus, kas nebija noteikti līdz šim pieņemtajās direktīvās, ar ko groza I pielikumu.

               (13)

               Pirms aktīvās vielas iekļaušanas I pielikumā jāparedz pietiekami ilgs laiks, lai dalībvalstis un ieinteresētās personas sagatavotos jauno prasību izpildei saistībā ar minēto iekļaušanu.

               (14)

               Neierobežojot Direktīvā 91/414/EEK noteiktos pienākumus, kas izriet no aktīvās vielas iekļaušanas I pielikumā, pēc iekļaušanas jāatvēl dalībvalstīm sešu mēnešu laikposms pašreizējo atļauju pārskatīšanai augu aizsardzības līdzekļiem, kas satur fenarimolu, lai nodrošinātu atbilstību prasībām, kas paredzētas Direktīvā 91/414/EEK, jo īpaši tās 13. pantā, un atbilstību I pielikumā izvirzītajiem nosacījumiem. Dalībvalstīm attiecīgi jāmaina, jāaizstāj vai jāatsauc spēkā esošās atļaujas atbilstīgi Direktīvas 91/414/EEK noteikumiem. Atkāpjoties no iepriekš noteiktā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietojuma veidu atbilstīgi Direktīvā 91/414/EEK noteiktajiem vienotajiem principiem. Ņemot vērā fenarimola bīstamās īpašības, laikposms, kurā dalībvalstīm jāpārbauda, vai augu aizsardzības līdzekļi, kuri satur fenarimolu kā vienīgo aktīvo vielu vai apvienojumā ar citām atļautām aktīvajām vielām, atbilst VI pielikuma nosacījumiem, nedrīkst pārsniegt 18 mēnešus.

               (15)

               Tādēļ attiecīgi jāgroza Direktīva 91/414/EEK.

               (16)

               Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā, un tāpēc Komisija Padomei iesniedza šo pasākumu priekšlikumu. Direktīvas 91/414/EEK 19. panta 2. punkta otrajā daļā noteiktā termiņa beigās Padome nebija pieņēmusi ierosināto īstenošanas aktu, ne arī norādījusi, ka nepiekrīt īstenošanas pasākumu priekšlikumam, un tāpēc attiecīgi šie pasākumi ir jāpieņem Komisijai,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza, kā norādīts šīs direktīvas pielikumā.
   2. pants
   Dalībvalstis vēlākais līdz 2007. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Dalībvalstis minētos noteikumus piemēro no 2007. gada 1. jūlija.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   3. pants
   1.   Vajadzības gadījumā dalībvalstis līdz 2007. gada 30. jūnijam saskaņā ar Direktīvu 91/414/EEK groza vai atsauc pašreizējās atļaujas augu aizsardzības līdzekļiem, kas satur fenarimolu kā aktīvo vielu. Līdz šim termiņam tās jo īpaši pārliecinās, ka ir izpildīti minētās direktīvas I pielikuma nosacījumi attiecībā uz fenarimolu, izņemot tos nosacījumus, kas noteikti attiecīgās aktīvās vielas ieraksta B daļā, un ka atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, par katru atļauto augu aizsardzības līdzekli, kas satur fenarimolu, dalībvalstis veic šā līdzekļa pārvērtēšanu saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma fenarimola ieraksta B daļu. Pamatojoties uz šo novērtējumu, dalībvalstis nosaka, vai augu aizsardzības līdzeklis atbilst nosacījumiem, kas izklāstīti Direktīvas 91/414/EEK 4. panta 1. punkta b), c), d) un e) apakšpunktā.
   Pēc tam dalībvalstis vajadzības gadījumā līdz 2008. gada 30. jūnijam groza vai atsauc atļaujas augu aizsardzības līdzekļiem, kas satur fenarimolu.
   4. pants
   Šī direktīva stājas spēkā 2007. gada 1. janvārī.
   5. pants
   Šī direktīva ir adresēta dalībvalstīm.

      Briselē, 2006. gada 11. decembrī

            Komisijas vārdā —

            Komisijas loceklis

         Markos KYPRIANOU

      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2006/85/EK (OV L 293, 24.10.2006., 3. lpp.).

      (2)  OV L 366, 15.12.1992., 10. lpp. Regulā jaunākie grozījumi izdarīti ar Regulu (EK) Nr. 2266/2000 (OV L 259, 13.10.2000., 10. lpp.).

      (3)  OV L 107, 28.4.1994., 8. lpp. Regulā jaunākie grozījumi izdarīti ar Regulu (EK) Nr. 2230/95 (OV L 225, 22.9.1995., 1. lpp.).

      (4)  Augu zinātniskās komitejas atzinums par iespējamību iekļaut fenarimolu I pielikumā Direktīvai 91/414/EEK par augu aizsardzības līdzekļu laišanu tirgū (SCP/FENARI/005 – galīgais) (Augu zinātniskā komiteja pieņēmusi atzinumu 1999. gada 18. maijā).

      (5)  Augu zinātniskās komitejas atzinums par konkrētu Komisijas jautājumu attiecībā uz fenarimola novērtējumu saistībā ar Padomes Direktīvu 91/414/EEK (Augu zinātniskā komiteja pieņēmusi atzinumu 2001. gada 8. novembrī).

      PIELIKUMS
      Direktīvas 91/414/EEK I pielikumā tabulas beigās pievieno šādus ierakstus:

                     Nr.

                     Vispārpieņemtais nosaukums, identifikācijas numuri

                     IUPAC nosaukums

                     Tīrība (1)

                     Stāšanās spēkā

                     Iekļaušanas termiņa beigas

                     Īpaši noteikumi

                     “148

                     Fenarimols

                        CAS Nr. 60168-88-9 (stereoķīmija nav noteikta)

                        CIPAC Nr. 380

                     (±)-2,4'-dihlor-α-(pirimidīn-5-il)benzhidrilspirts

                     980 g/kg

                     2007. gada 1. janvāris

                     2008. gada 30. jūnijs

                     A   DAĻA
                     Var atļaut lietot tikai kā fungicīdu šādām kultūrām:

                                 —

                                 tomāti,

                                 —

                                 dārzeņpipari siltumnīcās,

                                 —

                                 baklažāni,

                                 —

                                 gurķi siltumnīcās,

                                 —

                                 melones,

                                 —

                                 dekoratīvie augi, koku stādi un daudzgadīgi augi,

                           tādā apjomā, kas nepārsniedz:

                                 —

                                 0,058 kg aktīvās vielas uz hektāru vienā reizē tomātiem uz lauka un 0,072 kg aktīvās vielas uz hektāru vienā reizē tomātiem siltumnīcās,

                                 —

                                 0,072 kg aktīvās vielas uz hektāru vienā reizē dārzeņpipariem,

                                 —

                                 0,038 kg aktīvās vielas uz hektāru vienā reizē baklažāniem,

                                 —

                                 0,048 kg aktīvās vielas uz hektāru vienā reizē gurķiem,

                                 —

                                 0,024 kg aktīvās vielas uz hektāru vienā reizē melonēm uz lauka un 0,048 kg aktīvās vielas uz hektāru vienā reizē melonēm siltumnīcās,

                                 —

                                 0,054 kg aktīvās vielas uz hektāru vienā reizē dekoratīvajiem augiem, koku stādiem un daudzgadīgiem augiem uz lauka un 0,042 kg aktīvās vielas uz hektāru vienā reizē dekoratīvajiem augiem siltumnīcās.

                           Nav atļauti šādi lietojuma veidi:

                                 —

                                 izsmidzināšana gaisā,

                                 —

                                 amatieru lietošana, izmantojot uz muguras pārnēsājamas vai rokās turamas ierīces,

                                 —

                                 piemājas dārzkopība.

                           Dalībvalstis nodrošina, ka tiek veikti visi attiecīgie riska mazināšanas pasākumi. Īpaša uzmanība jāveltī:

                                 —

                                 ūdens organismu aizsardzībai. Attiecīgā gadījumā jāievēro atbilstošs attālums starp apstrādātajām teritorijām un virszemes ūdenstilpēm. Šis attālums var būt atkarīgs no tā, vai tiek izmantotas metodes vai ierīces, kas samazina aizplūšanu,

                                 —

                                 slieku aizsardzībai. Kā nosacījums atļaujas piešķiršanai jāietver riska mazināšanas pasākumi, piemēram, vispiemērotākās pielietošanas reižu un laika kombinācijas, pielietošanas apmēra un vajadzības gadījumā aktīvās vielas koncentrācijas līmeņa izvēle,

                                 —

                                 putnu un zīdītāju aizsardzībai. Kā nosacījums atļaujas piešķiršanai jāietver riska mazināšanas pasākumi, piemēram, apstrādes veikšana vispiemērotākajā periodā un tādu preparātu izvēle, kuru fiziskās īpašības vai sastāvā esošās vielas, nodrošinot piemērotu izvairīšanos no apdraudējuma, samazina ietekmi uz attiecīgajām sugām,

                                 —

                                 ar šo vielu strādājošo personu aizsardzībai. Jāvalkā piemērots aizsargapģērbs, jo īpaši cimdi, virsvalks, gumijas zābaki un sejas aizsargs vai drošības brilles jāizmanto, jaucot vielu un uzpildot, izmantojot un tīrot iekārtu, ja vien pašas iekārtas projekts un konstrukcija vai iekārtai pierīkotas īpašas aizsargājošas sastāvdaļas attiecīgi neizslēdz iespēju saskarties ar vielu,

                                 —

                                 darbinieku aizsardzībai. Jāvalkā piemērots aizsargapģērbs, jo īpaši cimdi, ja darbiniekiem jāatrodas apstrādātajā teritorijā, pirms beidzies konkrēts nogaidīšanas laiks.

                           B   DAĻA
                     Lai īstenotu VI pielikuma vienotos principus, ņem vērā pārskata ziņojuma secinājumus par fenarimolu un jo īpaši tā I un II papildinājumu.
                     Dalībvalstis nodrošina, ka vēlākais līdz katra gada 31. decembrim atļaujas turētāji ziņo par vielas izmantotāju veselības traucējumu gadījumiem. Dalībvalstis var pieprasīt informāciju, piemēram, pārdošanas datus un pārskatu par lietojuma veidiem, lai iegūtu patiesu priekšstatu par fenarimola lietošanas apstākļiem un iespējamo toksikoloģisko ietekmi.
                     Dalībvalstis pieprasa iesniegt turpmākus pētījumus par fenarimola iespējamo nelabvēlīgo ietekmi uz endokrīno sistēmu divus gadus pēc Ekonomiskās sadarbības un attīstības organizācijas (ESAO) pārbaudes vadlīniju pieņemšanas. Tās nodrošina, ka pretendents, pēc kura pieprasījuma fenarimolu iekļāva šajā pielikumā, iesniedz Komisijai šādas izpētes materiālus divu gadu laikposmā pēc minēto vadlīniju pieņemšanas.”

         (1)  Sīkāka informācija par aktīvās vielas identitāti un tās specifikācija ir sniegta pārskata ziņojumā.


title: Eiropas Parlamenta un Padomes Direktīva 97/63/EK (1997. gada 24. novembris), ar ko groza Direktīvas 76/116/EEK, 80/876/EEK, 89/284/EEK un 89/530/EEK par dalībvalstu tiesību aktu tuvināšanu attiecībā uz mēslojumiem

text:
Svarīgs juridisks paziņojums

|

31997L0063

Oficiālais Vēstnesis L 335 , 06/12/1997 Lpp. 0015 - 0016

		Eiropas Parlamenta un Padomes Direktīva 97/63/EK(1997. gada 24. novembris),ar ko groza Direktīvas 76/116/EEK, 80/876/EEK, 89/284/EEK un 89/530/EEK par dalībvalstu tiesību aktu tuvināšanu attiecībā uz mēslojumiemEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 100.a pantu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2],saskaņā ar Līguma 189.b pantā noteikto procedūru [3],tā kā ar Līguma par Eiropas Savienību G pantā termins "Eiropas Ekonomikas kopiena" ir aizstāts ar terminu "Eiropas Kopiena"; tā kā tādēļ abreviatūra "EEK" jāaizstāj ar abreviatūru "EK";tā kā termins "EEK mēslošanas līdzeklis" ir minēts dažos noteikumos Padomes 1975. gada 18. decembra Direktīvā 76/116/EEK par dalībvalstu tiesību aktu tuvināšanu attiecībā uz mēslojumiem [4], Padomes 1980. gada 15. jūlija Direktīvā 80/876/EEK par dalībvalstu tiesību aktu tuvināšanu attiecībā uz vienkāršajiem amonija slāpekļa mēslošanas līdzekļiem ar augstu slāpekļa saturu [5], Padomes 1989. gada 13. aprīļa Direktīvā 89/284/EEK, ar ko papildina un groza Direktīvu 76/116/EEK attiecībā uz kalcija, magnija, nātrija un sēra saturu mēslošanas līdzekļos [6] un Padomes 1989. gada 18. septembra Direktīvā 89/530/EEK, ar ko papildina un groza Direktīvu 76/116/EEK attiecībā uz bora, kobalta, vara, dzelzs, mangāna, molibdēna un cinka mikroelementiem, kurus satur mēslošanas līdzekļi [7]; tā kā tādēļ termins "EEK mēslošanas līdzeklis" šajos noteikumos jāaizstāj ar terminu "EK mēslošanas līdzeklis";tā kā tomēr ražotāji parasti krājumos lielā daudzumā uzglabā iepakojumus, etiķetes un pavaddokumentus, tādējādi pakļaujot sevi papildu izdevumu riskam gadījumā, ja tiek ieviestas un tūlīt stājas spēkā tāda veida izmaiņas; tā kā tādēļ jānosaka laikposms, kurā var turpināt izmantot iepakojumus, etiķetes un pavaddokumentus ar marķējumu "EEK mēslošanas līdzeklis",IR PIEŅĒMUŠI ŠO DIREKTĪVU.1. pants1. Direktīvu 76/116/EEK ar šo groza šādi.a) Direktīvas 1. pantā terminu "EEK mēslošanas līdzeklis" aizstāj ar terminu "EK mēslošanas līdzeklis";b) Direktīvas 2. pantā terminu "EEK mēslošanas līdzeklis" aizstāj ar terminu "EK mēslošanas līdzeklis";c) Direktīvas 7. pantā terminu "EEK mēslošanas līdzeklis" aizstāj ar terminu "EK mēslošanas līdzeklis";d) Direktīvas 8. panta 1. punktā terminu "EEK mēslošanas līdzeklis" aizstāj ar terminu "EK mēslošanas līdzeklis";e) Direktīvas II pielikuma 1. punkta a) apakšpunktā terminu "EEK MĒSLOŠANAS LĪDZEKLIS" aizstāj ar terminu "EK MĒSLOŠANAS LĪDZEKLIS".2. Direktīvu 80/876/EEK ar šo groza šādi.a) Direktīvas 2. pantā terminu "EEK mēslošanas līdzeklis" aizstāj ar terminu "EK mēslošanas līdzeklis";b) Direktīvas 4. pantā terminu "EEK mēslošanas līdzeklis" aizstāj ar terminu "EK mēslošanas līdzeklis";c) Direktīvas 6. pantā terminu "EEK mēslošanas līdzeklis" aizstāj ar terminu "EK mēslošanas līdzeklis";d) Direktīvas 7. panta 1. punktā terminu "EEK mēslošanas līdzeklis" aizstāj ar terminu "EK mēslošanas līdzeklis";e) Direktīvas 7. panta 3. punktā terminu "EEK mēslošanas līdzeklis" aizstāj ar terminu "EK mēslošanas līdzeklis".3. Direktīvu 89/284/EEK ar šo groza šādi.a) Direktīvas 1. pantā terminu "EEK mēslošanas līdzekļi" aizstāj ar terminu "EK mēslošanas līdzekļi";b) Direktīvas 2. pantā terminu "EEK mēslošanas līdzekļi" aizstāj ar terminu "EK mēslošanas līdzekļi";c) Direktīvas 4. pantā terminu "EEK MĒSLOŠANAS LĪDZEKLIS" aizstāj ar terminu "EK MĒSLOŠANAS LĪDZEKLIS";d) Direktīvas 6. panta a) apakšpunktā terminu "EEK MĒSLOŠANAS LĪDZEKLIS" aizstāj ar terminu "EK MĒSLOŠANAS LĪDZEKLIS";e) Direktīvas 9. panta 1. un 2. punktā terminu "EEK mēslošanas līdzeklis" aizstāj ar terminu "EK mēslošanas līdzeklis".4. Direktīvu 89/530/EEK ar šo groza šādi.a) Direktīvas 1. panta 1. punktā terminu "EEK MĒSLOŠANAS LĪDZEKLIS" aizstāj ar terminu "EK MĒSLOŠANAS LĪDZEKLIS";b) Direktīvas 1. panta 2. punktā terminu "EEK MĒSLOŠANAS LĪDZEKLIS" aizstāj ar terminu "EK MĒSLOŠANAS LĪDZEKLIS";c) Direktīvas 2. pantā terminu "EEK mēslošanas līdzekļi" aizstāj ar terminu "EK mēslošanas līdzekļi";d) Direktīvas 3. panta 1. punkta ievadvārdos terminu "EEK mēslošanas līdzekļi" aizstāj ar terminu "EK mēslošanas līdzekļi";e) Direktīvas 3. panta 1. punkta b) apakšpunktā terminu "EEK mēslošanas līdzekļi" aizstāj ar terminu "EK mēslošanas līdzekļi";f) Direktīvas 4. panta a) apakšpunktā terminu "EEK MĒSLOŠANAS LĪDZEKLIS" aizstāj ar terminu "EK MĒSLOŠANAS LĪDZEKLIS";g) Direktīvas 6. panta pirmajā daļā terminu "EEK mēslošanas līdzekļi" aizstāj ar terminu "EK mēslošanas līdzekļi";h) pielikuma C un D nodaļā terminu "EEK MĒSLOŠANAS LĪDZEKĻI" aizstāj ar terminu "EK MĒSLOŠANAS LĪDZEKĻI".2. pantsIepakojumus, etiķetes un pavaddokumentus ar marķējumu "EEK MĒSLOŠANAS LĪDZEKLIS" var turpināt izmantot līdz 1998. gada 31. decembrim.3. pants1. Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 1998. gada 1. jūlijam izpildītu šīs direktīvas prasības. Par to dalībvalstis tūlīt informē Komisiju.Kad dalībvalstis pieņem šos noteikumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdara šādas atsauces.2. Dalībvalstis dara Komisijai zināmus visus to tiesību aktus, ko tās pieņem jomā, uz kuru attiecas šī direktīva. Komisija attiecīgi informē pārējās dalībvalstis.4. pantsŠī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.5. pantsŠī direktīva ir adresēta dalībvalstīm.Briselē, 1997. gada 24. novembrīEiropas Parlamenta vārdā —priekšsēdētājsJ. M. Gil-RoblesPadomes vārdā —priekšsēdētājsJ. Poos[1] OV L 19, 18.1.1997., 6. lpp.[2] OV L 89, 19.3.1997., 17. lpp.[3] Eiropas Parlamenta 1997. gada 11. marta Atzinums (OV C 115, 14.4.1997., 24. lpp.), Padomes 1997. gada 17. jūnija Kopējā nostāja (OV C 237, 4.8.1997., 14. lpp.) un Eiropas Parlamenta 1997. gada 17. septembra Lēmums (OV C 304, 6.10.1997., 79. lpp.). Padomes 1997. gada 27. oktobra Lēmums.[4] OV L 24, 30.1.1976., 21. lpp. Direktīvā jaunākie grozījumi izdarīti ar Komisijas Direktīvu 96/28/EK (OV L 140, 13.6.1996., 30. lpp.).[5] OV L 250, 23.9.1980., 7. lpp.[6] OV L 111, 22.4.1989., 34. lpp. Direktīvā jaunākie grozījumi izdarīti ar Komisijas Direktīvu 93/69/EEK (OV L 185, 28.7.1993., 30. lpp.).[7] OV L 281, 30.9.1989., 116. lpp.--------------------------------------------------


title: Komisijas Direktīva 95/6/EK (1995. gada 20. marts), ar ko groza I un II pielikumu Padomes Direktīvai 66/402/EEK par graudaugu sēklu tirdzniecību

text:
Svarīgs juridisks paziņojums

|

31995L0006

Oficiālais Vēstnesis L 067 , 25/03/1995 Lpp. 0030 - 0032

		Komisijas Direktīva 95/6/EK(1995. gada 20. marts),ar ko groza I un II pielikumu Padomes Direktīvai 66/402/EEK par graudaugu sēklu tirdzniecībuEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību [1], kurā jaunākie grozījumi izdarīti ar Komisijas Direktīvu 93/2/EEK [2], un jo īpaši tās 21.a pantu,tā kā rudzu hibrīdi iekļauti Direktīvas 66/402/EEK darbības jomā, bet ar minēto direktīvu neievieš nosacījumus, kādiem jāatbilst rudzu hibrīdu kultūrai un sēklām;tā kā, lai ieviestu šādus nosacījumus, ir pieņemts Komisijas 1989. gada 2. jūnija Lēmums 89/374/EEK par pagaidu izmēģinājuma organizēšanu saskaņā ar Padomes Direktīvu 66/402/EEK par graudaugu sēklu tirdzniecību, lai ieviestu nosacījumus, kam jāatbilst rudzu hibrīdu kultūrai un sēklām [3], kurā grozījumi izdarīti ar Lēmumu 92/520/EEK [4];tā kā minētais izmēģinājums beidzās 1994. gada 30. jūnijā;tā kā, pamatojoties uz minētā izmēģinājuma rezultātiem, tagad var ieviest nosacījumus, kam jāatbilst rudzu hibrīdu kultūrai un sēklām, un Direktīvas 66/402/EEK I un II pielikums ir atbilstoši jāgroza;tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,IR PIEŅĒMUSI ŠO DIREKTĪVU.1. pantsDirektīvas 66/402/EEK I un II pielikumu groza, kā noteikts šīs direktīvas pielikumā.2. pants1. Dalībvalstīs stājas spēkā normatīvie un administratīvie akti, kas vajadzīgi, lai ne vēlāk kā 1995. gada 30. jūnijā izpildītu šīs direktīvas prasības. Dalībvalstis par to tūlīt informē Komisiju.Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka procedūru, kā izdarāmas šādas atsauces.2. Dalībvalstis dara Komisijai zināmus tos valsts tiesību aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1995. gada 20. martāKomisijas vārdā —Komisijas loceklisFranz Fischler[1] OV 125, 11.7.1966., 2309./66. lpp.[2] OV L 54, 5.3.1993., 20. lpp.[3] OV L 166, 16.6.1989., 66. lpp.[4] OV L 325, 11.11.1992., 25. lpp.--------------------------------------------------PIELIKUMSDirektīvas 66/402/EEK I un II pielikumu groza šādi :1. Direktīvas I pielikumāa) 2. un 3. punktā pēc vārdiem "Secale cereale" iekļauj vārdus "izņemot hibrīdus";b) iekļauj šādu 3.a punktu:"3.a Rudzu hibrīdia) Kultūra atbilst šādiem standartiem attiecībā uz attālumiem no tuvumā esošiem putekšņu avotiem, kā rezultātā var notikt nevēlama svešappute.Kultūra | Minimālais attālums |1 | 2 |— bāzes sēklu ražošanai— ja izmanto vīrišķo sterilitāti | 1000 m |— ja neizmanto vīrišķo sterilitāti | 600 m |— sertificētu sēklu ražošanai | 500 m |b) Kultūrai jāpiemīt pietiekamai identitātei un tīrībai attiecībā uz komponentu rādītājiem, kā arī attiecībā uz vīrišķo sterilitāti.Jo īpaši kultūra atbilst šādiem standartiem vai citiem nosacījumiem:i) to augu skaits kultūrauga sugā, kas atzīstami par acīmredzami nepiederošiem komponentam, nepārsniedz- vienu uz 30 m2 bāzes sēklu ražošanai,- vienu uz 10 m2 sertificētu sēklu ražošanai; šis standarts attiecināms tikai uz sievišķajiem komponentiem oficiālās lauka apskatēs;ii) ja vīrišķo sterilitāti izmanto attiecībā uz bāzes sēklām, vīrišķās sterilitātes komponents ir vismaz 98 %.c) Vajadzības gadījumā sertificētas sēklas ražo sievišķās un vīrišķās sterilitātes komponentu jauktās kultūrās, kur vīrišķais komponents atjauno vīrišķās reproduktīvās spējas."2. Direktīvas II pielikumāa) 1. punktā vārdus "Sorghum spp. un Zea Mays hibrīdu šķirnes" aizstāj ar vārdiem "Secale Cereale, Sorghum spp. un Zea Mays hibrīdu šķirnes";b) 1. punktam pievieno šādu tekstu:"C. Rudzu hibrīdiSēklas neapstiprina kā sertificētas, ja pienācīgi nav ņemti vērā oficiālo pēckontroles testu rezultāti, kas veikti bāzes sēklu paraugiem, kuri ņemti oficiāli un novēroti to sēklu augšanas periodā, kas reģistrētas sertifikācijai kā sertificētas sēklas, lai noskaidrotu, vai bāzes sēklas atbilda šajā lēmumā noteiktajām prasībām bāzes sēklām attiecībā uz komponentu rādītāju identitāti un tīrību, kā arī attiecībā uz vīrišķo sterilitāti.".c) 3. punktu aizstāj ar šādu punktu:"3. Kaitīgiem organismiem, kas samazina sēklu derīgumu, jābūt cik vien iespējams maz.Minētās sēklas, jo īpaši attiecībā uz Claviceps purpurea (maksimālais sklerociju vai sklerociju fragmentu skaits paraugā, kura svars ir norādīts III pielikuma 3. ailē), atbilst šādiem standartiem.Kategorija | Claviceps purpurea |1 | 2 |Graudaugu produkti, izņemot hibrīdu rudzus: | |— bāzes sēklas | 1 |— sertificētas sēklas | 3 |Rudzu hibrīdi: | |— bāzes sēklas | 1 |— sertificētas sēklas | 4 |--------------------------------------------------


title: Padomes Direktīva 2005/19/EK (2005. gada 17. februāris), ar ko groza Direktīvu 90/434/EEK par kopēju nodokļu sistēmu, ko piemēro dažādu dalībvalstu uzņēmējsabiedrību apvienošanai, sadalīšanai, to aktīvu pārvešanai un akciju maiņai

text:
               4.3.2005

               LV

               Eiropas Savienības Oficiālais Vēstnesis

               L 58/19

      PADOMES DIREKTĪVA 2005/19/EK
   (2005. gada 17. februāris),
   ar ko groza Direktīvu 90/434/EEK par kopēju nodokļu sistēmu, ko piemēro dažādu dalībvalstu uzņēmējsabiedrību apvienošanai, sadalīšanai, to aktīvu pārvešanai un akciju maiņai
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 94. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Ekonomikas un sociālo lietu komitejas atzinumu (2),
   tā kā:

               (1)

               Direktīva 90/434/EEK (3) ieviesa kopējus noteikumus, ko piemēro uzņēmumu restrukturizācijai un kas no konkurences viedokļa ir neitrāli.

               (2)

               Direktīvas 90/434/EEK mērķis ir atlikt nodokļu uzlikšanu uzņēmumu restrukturizācijā gūtiem ienākumiem, peļņai un kapitāla pieaugumam un aizsargāt dalībvalstu tiesības uzlikt nodokļus.

               (3)

               Viens no Direktīvas 90/434/EEK mērķiem ir likvidēt šķēršļus iekšējā tirgus darbībai, piemēram, nodokļu divkāršu uzlikšanu. Ciktāl tas nav pilnīgi panākts ar minētās direktīvas noteikumiem, dalībvalstīm būtu jāveic vajadzīgie pasākumi, lai sasniegtu šo mērķi.

               (4)

               Pieredze, kas gūta pēc tam, kad 1992. gada janvārī sākās Direktīvas 90/434/EEK īstenošana, norāda uz vairākiem veidiem, kā direktīvu varētu uzlabot un kā varētu palielināt 1990. gadā pieņemto vienotu noteikumu labvēlīgo ietekmi.

               (5)

               Padome 2001. gada 8. oktobrī pieņēma Regulu (EK) Nr. 2157/2001 par Eiropas uzņēmējsabiedrības statūtiem (SE)
                   (4) un Direktīvu 2001/86/EK, ar ko papildina Eiropas uzņēmējsabiedrības statūtus darbinieku iesaistīšanas jomā (5). Tāpat Padome 2003. gada 22. jūlijā pieņēma Regulu (EK) Nr. 1435/2003 par Eiropas Kooperatīvās sabiedrības statūtiem (SCE)
                   (6) un Direktīvu 2003/72/EK, ar ko papildina Eiropas Kooperatīvās sabiedrības statūtus darbinieku iesaistīšanas jomā (7). Viena no šo tiesību aktu svarīgākajām iezīmēm ir tā, ka gan SE, gan SCE varēs pārcelt juridiskās adreses no vienas dalībvalsts uz citu bez darbības izbeigšanas un likvidācijas.

               (6)

               Juridiskās adreses pārcelšana ir veids, kā īstenot brīvību veikt uzņēmējdarbību, kā paredzēts Līguma 43. un 48. pantā. Aktīvus nepārved, un uzņēmējsabiedrība un tās akcionāri no tā negūst ne ienākumus, ne peļņu, ne kapitāla pieaugumu. Uzņēmējsabiedrības lēmumu reorganizēt darbību, pārceļot juridisko adresi, nedrīkstētu kavēt diskriminējoši nodokļu noteikumi vai ierobežojumi, grūtības vai traucējumi, kas izriet no valstu nodokļu tiesību aktiem, kuri ir pretrunā Kopienas tiesību aktiem. SE vai SCE juridiskās adreses pārcelšana no vienas dalībvalsts uz citu ne vienmēr nozīmē to, ka SE vai SCE pārstāj būt rezidents pirmajā dalībvalstī. SE vai SCE rezidenci nodokļu vajadzībām joprojām nosaka valstu tiesību akti un līgumi par nodokļu uzlikšanu.

               (7)

               Uzņēmējsabiedrības juridiskās adreses pārcelšana vai ar pārcelšanu saistīts notikums, kas maina rezidenci nodokļu vajadzībām, var būt par iemeslu tam, ka dalībvalsts, no kuras juridiskā adrese ir pārcelta, uzliek nodokļus. Nodokļus var uzlikt arī tad, ja juridiskās adreses pārcelšana vai ar pārcelšanu saistīts notikums nerada maiņu attiecībā uz rezidenci nodokļu vajadzībām. Lai ņemtu vērā šo iespējamību attiecībā uz SE vai SCE, Direktīvā 90/434/EEK ir iekļauti vairāki jauni noteikumi. Ja pēc juridiskās adreses pārcelšanas SE vai SCE aktīvi paliek faktiski saistīti ar pastāvīgu SE vai SCE uzņēmumu dalībvalstī, no kuras juridiskā adrese ir pārcelta, šim pastāvīgajam uzņēmumam būtu jāpiemēro priekšrocības, kas ir līdzīgas Direktīvas 90/434/EEK 4., 5. un 6. pantā paredzētajām priekšrocībām. Minētie panti attiecas uz uzkrājumiem un rezervēm, kas ir atbrīvoti no nodokļiem, un uz zaudējumu pārņemšanu. Turklāt saskaņā ar Līguma principiem, pārceļot uzņēmējsabiedrības juridisko adresi, akcionāriem nevajadzētu uzlikt nodokļus. Ņemot vērā Līgumā paredzēto dalībvalstu pienākumu veikt visus vajadzīgos pasākumus, lai novērstu nodokļu divkāršu uzlikšanu, šajā posmā nav vajadzīgs paredzēt kopējus noteikumus, lai reglamentētu SE vai SCE rezidenci nodokļu vajadzībām.

               (8)

               Direktīva 90/434/EEK neattiecas uz tiem pastāvīgā uzņēmuma zaudējumiem citā dalībvalstī, kas atzīti SE vai SCE rezidences dalībvalstī. Jo īpaši tad, ja SE vai SCE juridisko adresi pārceļ uz citu dalībvalsti, šāda pārcelšana neliedz iepriekšējai rezidences dalībvalstij attiecīgā laikā ieskaitīt atpakaļ pastāvīgā uzņēmuma zaudējumus.

               (9)

               Direktīva 90/434/EEK neattiecas uz tādu sadalīšanu, kurā uzņēmējsabiedrība, kas pārceļ darbības nozares, neizbeidz darbību. Tādēļ minētās direktīvas 4. pants būtu jāpapildina, to attiecinot uz šādiem gadījumiem.

               (10)

               Direktīvas 90/434/EEK 3. pantā definē uzņēmējsabiedrības, kas iekļautas tās darbības jomā, un tās pielikumā uzskaitīti uzņēmējsabiedrību veidi, uz kuriem direktīva attiecas. Tomēr minētajā pielikumā nav iekļauti daži uzņēmējsabiedrību veidi, kaut gan šīs uzņēmējsabiedrības ir kādas dalībvalsts rezidenti nodokļu vajadzībām un uz tām attiecīgajā dalībvalstī attiecas uzņēmuma peļņas nodoklis. Ņemot vērā pieredzi, tā, šķiet, ir nepamatojama nepilnība, un direktīvas darbības joma tāpēc būtu jāpaplašina, to attiecinot uz struktūrām, kas var Kopienā veikt pārrobežu darbību un kas atbilst visām attiecīgajām prasībām.

               (11)

               Tā kā SE ir akciju sabiedrība un tā kā SCE ir kooperatīva sabiedrība, un tās abas pēc būtības ir līdzīgas citiem uzņēmējsabiedrību veidiem, uz kuriem jau attiecas Direktīva 90/434/EEK, tad SE un SCE būtu jāiekļauj sarakstā, kas ir Direktīvas 90/434/EEK pielikumā.

               (12)

               Pārējās jaunās uzņēmējsabiedrības, kas iekļautas šīs direktīvas pielikuma sarakstā, ir uzņēmumu ienākuma nodokļa maksātāji savā rezidences dalībvalstī, bet citas dalībvalstis dažas no tām uzskata par fiskāli caurskatāmām. Lai Direktīvas 90/434/EEK sniegtās priekšrocības būtu efektīvas, dalībvalstīm, kas uzņēmumu ienākuma nodokļa maksātājus, kuri nav rezidenti, uzskata par fiskāli caurskatāmiem, būtu šiem nodokļu maksātājiem jāpiemēro direktīvas sniegtās priekšrocības. Tomēr, ņemot vērā atšķirīgu nodokļu režīmu, ko dalībvalstis piemēro šiem konkrētajiem uzņēmumu ienākuma nodokļa maksātājiem, dalībvalstīm vajadzētu būt iespējai nepiemērot direktīvas attiecīgos noteikumus, uzliekot nodokļus šo nodokļa maksātāju tiešajiem vai netiešajiem akcionāriem.

               (13)

               Ja to uzņēmumu akcionārus, kas veic ar Direktīvu 90/434/EEK reglamentētus darījumus, uzskata par fiskāli caurskatāmiem, tad personām, kurām ir akcionāra kapitāla daļa, nebūtu jāuzliek nodokļi, ja tiek veikti restrukturizācijas darījumi.

               (14)

               Pastāv šaubas par to, vai Direktīva 90/434/EEK ir piemērojama filiāļu pārveidošanai par meitasuzņēmumiem. Šajās darbībās aktīvus, kas saistīti ar pastāvīgu uzņēmumu un veido “darbības nozari”, kā tā definēta Direktīvas 90/434/EEK 2. panta i) punktā, pārved uz jaunizveidotu uzņēmējsabiedrību, kura būs pārvedamās uzņēmējsabiedrības meitasuzņēmums, un būtu skaidri jānorāda, ka minētā direktīva attiecas uz šo darījumu, kurš ir aktīvu pārvešana no vienas dalībvalsts uzņēmējsabiedrības, kas pieder pastāvīgam uzņēmumam, kurš atrodas citā dalībvalstī, uz kādu uzņēmējsabiedrību šajā citā dalībvalstī.

               (15)

               Direktīvas 90/434/EEK 2. panta d) punktā “akciju maiņas” pašreizējā definīcija nenorāda, vai termins ietver turpmākas iegādes veidus, kas nav tikai vienkārša balsu vairākuma iegūšana. Nav neparasti, ka uzņēmējsabiedrības statūtus un balsošanas noteikumus izstrādā tā, ka ir vajadzīgas turpmākas iegādes, lai ieguvējs varētu pilnīgi kontrolēt iegādāto uzņēmējsabiedrību. Tādēļ “akciju maiņas” definīcija būtu jālabo, norādot, ka termins attiecas uz visām tādām turpmākām iegādēm.

               (16)

               Apvienošanās un sadalīšanās gadījumos saņēmējai uzņēmējsabiedrībai var rasties peļņa no starpības starp saņemto aktīvu un pasīvu vērtību un pārvedamās uzņēmējsabiedrības to akciju vērtību, kuras tai varēja piederēt un kuras pēc šīm darbībām atzīst par anulētām. Direktīvas 90/434/EEK 7. pants paredz, ka šādam kapitāla pieaugumam neuzliek nekādus nodokļus, jo šo peļņu tikpat viegli varētu gūt pārvedamās uzņēmējsabiedrības sadalītās peļņas veidā, kas būtu bijusi atbrīvota no nodokļiem saskaņā ar Padomes Direktīvu 90/435/EEK (1990. gada 23. jūlijs) par kopēju nodokļu sistēmu, kas piemērojama mātesuzņēmumiem un meitasuzņēmumiem no dažādām dalībvalstīm (8). Direktīvas 90/434/EEK un Direktīvas 90/435/EEK mērķi sakrīt attiecībā uz šo konkrēto jautājumu, bet vajadzīgie noteikumi nav vienādi. Tādēļ Direktīva 90/434/EEK būtu jāgroza, lai tās prasības pielāgotu Direktīvas 90/435/EEK prasībām un lai ņemtu vērā Direktīvā 90/435/EEK paredzēto minimālo kapitāla daļu.

               (17)

               Ņemot vērā Direktīvas 90/434/EEK darbības jomas paplašināšanu, lai ietvertu daļēju sadalīšanu un SE vai SCE juridiskās adreses pārcelšanu, būtu attiecīgi jāgroza darbības joma noteikumiem par to, kā novērst nodokļu nemaksāšanu un izvairīšanos no nodokļu maksāšanas.

               (18)

               Tādēļ Direktīva 90/434/EEK būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvu 90/434/EEK groza šādi:

               1)

               Direktīvas nosaukumu aizstāj ar šādu nosaukumu:

               2)

               Direktīvas 1. pantu aizstāj ar šādu pantu:
               “1. pants
               Ikviena dalībvalsts šo direktīvu piemēro:

                           a)

                           uzņēmējsabiedrību apvienošanai, sadalīšanai, daļējai sadalīšanai, to aktīvu pārvešanai un akciju maiņai, kurā iesaistītas divu vai vairāku dalībvalstu uzņēmējsabiedrības,

                           b)

                           Padomes Regulā (EK) Nr. 2157/2001 (2001. gada 8. oktobris) par Eiropas uzņēmējsabiedrības (SE) statūtiem (9) paredzēto Eiropas uzņēmējsabiedrību (Societas Europaea vai SE) un Padomes Regulā (EK) Nr. 1435/2003 (2003. gada 22. jūlijs) par Eiropas Kooperatīvās sabiedrības (SCE) statūtiem (10) paredzēto Eiropas Kooperatīvo sabiedrību (SCE) juridiskās adreses pārcelšanai no vienas dalībvalsts uz citu.”

               3)

               Direktīvas 2. pantu groza šādi:

                           a)

                           iekļauj šādu punktu:

                                       “b)a)

                                       “daļēja sadalīšana” ir operācija, ar ko uzņēmējsabiedrība, nebeidzot darbību, vienu vai vairākas darbības nozares pārved vienai vai vairākām pastāvošām vai jaunām uzņēmējsabiedrībām, pārvedamajā uzņēmējsabiedrībā saglabājot vismaz vienu darbības nozari, apmaiņā pret tās akcionāriem proporcionāli emitētiem vērtspapīriem, kuri pārstāv tās uzņēmējsabiedrības kapitālu, kura saņem aktīvus un pasīvus, un – attiecīgos gadījumos – apmaiņā pret maksājumu skaidrā naudā, nepārsniedzot 10 % no šo vērtspapīru nominālvērtības vai, ja nominālvērtības nav, no to grāmatvedības vērtības;”;

                           b)

                           panta d) punktu aizstāj ar šādu punktu:

                                       “d)

                                       “akciju maiņa” ir operācija, ar ko kāda uzņēmējsabiedrība iegūst īpašumā citas uzņēmējsabiedrības kapitāla daļu tādējādi, ka tā iegūst balsu vairākumu tajā, vai, ja šāds vairākums jau iegūts, veic turpmāku iegādi, apmaiņā pret otrās minētās uzņēmējsabiedrības akcionāru vērtspapīriem emitējot vērtspapīrus, kas pārstāv pirmās minētās uzņēmējsabiedrības kapitālu, un – attiecīgos gadījumos – apmaiņā pret maksājumu skaidrā naudā, nepārsniedzot 10 % no apmaiņā emitēto vērtspapīru nominālvērtības vai, ja nominālvērtības nav, no to grāmatvedības vērtības;”;

                           c)

                           pievieno šādu punktu:

                                       “j)

                                       “juridiskās adreses pārcelšana” ir operācija, ar ko SE vai SCE, nebeidzot darbību un neradot jaunu juridisku personu, pārceļ savu juridisko adresi no vienas dalībvalsts uz citu.”.

               4)

               Direktīvas 3. panta c) punkta astoto ievilkumu attiecībā uz Itāliju aizstāj ar šādu ievilkumu:

                           “—

                              imposta sul reddito delle società Itālijā,”.

               5)

               Direktīvas II sadaļas virsrakstu aizstāj ar šādu virsrakstu:

               6)

               Direktīvas 4. pantu aizstāj ar šādu pantu:
               “4. pants
               1.   Uzņēmējsabiedrību apvienošana, sadalīšana vai daļēja sadalīšana nav iemesls uzlikt nodokļus kapitāla pieaugumam, ko aprēķina, izmantojot starpību starp pārvesto aktīvu un pasīvu faktisko vērtību un to vērtību, no kuras aprēķina nodokļus.
               Šajā pantā ir piemērotas šādas definīcijas:

                           a)

                           “vērtība, no kuras aprēķina nodokļus”: vērtība, ko izmanto, lai aprēķinātu peļņu vai zaudējumus, uzliekot nodokļus pārvedamās uzņēmējsabiedrības ienākumiem, peļņai vai kapitāla pieaugumam, ja šādi aktīvi vai pasīvi būtu pārdoti uzņēmējsabiedrības apvienošanas, sadalīšanas vai daļējas sadalīšanas laikā, bet neatkarīgi no tās;

                           b)

                           “pārvestie aktīvi un pasīvi”: tie pārvedamās uzņēmējsabiedrības aktīvi un pasīvi, kuri pēc uzņēmējsabiedrību apvienošanas, sadalīšanas vai daļējas sadalīšanas faktiski ir saistīti ar pastāvīgu saņēmējas uzņēmējsabiedrības uzņēmumu pārvedamās uzņēmējsabiedrības dalībvalstī un kuri ir saistīti ar tās peļņas vai zaudējumu rašanos, ko ņem vērā, aprēķinot nodokļus.

                     2.   Ja piemēro 1. punktu un ja dalībvalsts uzskata, ka pārvedamā uzņēmējsabiedrība, kas nav rezidents, ir fiskāli caurskatāma, pamatojoties uz šīs dalībvalsts veikto attiecīgās uzņēmējsabiedrības juridisko iezīmju novērtējumu, kas izriet no tiesību aktiem, saskaņā ar kuriem tā ir izveidota, un tādēļ uzliek nodokļus pārvedamās uzņēmējsabiedrības peļņas daļai, kas pieder akcionāriem, kad šāda peļņa radās, šī dalībvalsts neuzliek nodokļus ienākumiem, peļņai vai kapitāla pieaugumam, ko aprēķina, izmantojot starpību starp pārvesto aktīvu un pasīvu faktisko vērtību un to vērtību, kurai uzliek nodokļus.
               3.   Šā panta 1. un 2. punktu piemēro vienīgi tad, ja saņēmēja uzņēmējsabiedrība pārvestajiem aktīviem un pasīviem aprēķina jaunu amortizāciju un peļņu vai zaudējumus saskaņā ar noteikumiem, ko pārvedamajai uzņēmējsabiedrībai vai uzņēmējsabiedrībām piemērotu, ja apvienošana, sadalīšana vai daļēja sadalīšana nebūtu notikusi.
               4.   Ja saskaņā ar pārvedamās uzņēmējsabiedrības dalībvalsts tiesību aktiem saņēmējai uzņēmējsabiedrībai attiecībā uz pārvestajiem aktīviem un pasīviem ir tiesības uz jaunu amortizāciju vai arī tai ir jebkāda peļņa vai zaudējumi, ko aprēķina citādi nekā paredzēts 3. punktā, tad 1. punktu nepiemēro tiem aktīviem un pasīviem, kuru sakarā ir izmantotas šīs izvēles tiesības.”.

               7)

               Direktīvas 6. pantu aizstāj ar šādu pantu:
               “6. pants
               Ja 1. panta a) punktā minētās operācijas veic uzņēmējsabiedrības no pārvedamās uzņēmējsabiedrības dalībvalsts, tad tiktāl, ciktāl dalībvalsts piemēro noteikumus, kas saņēmējai uzņēmējsabiedrībai ļauj pārņemt pārvedamās uzņēmējsabiedrības zaudējumus, kuriem vēl nav uzlikti pilnīgi visi nodokļi, dalībvalsts šos noteikumus attiecina arī uz šādu zaudējumu pārņemšanu, ko veic saņēmējas uzņēmējsabiedrības pastāvīgie uzņēmumi, kas atrodas tās teritorijā.”.

               8)

               Direktīvas 7. panta 2. punktu aizstāj ar šādu punktu:
               “2.   Dalībvalstis var atkāpties no 1. punkta, ja saņēmējas uzņēmējsabiedrības kapitāla daļa pārvedamās uzņēmējsabiedrības kapitālā ir mazāka par 20 %.
               No 2007. gada 1. janvāra minimālā kapitāla daļa ir 15 %. No 2009. gada 1. janvāra minimālā kapitāla daļa ir 10 %.”.

               9)

               Direktīvas 8. pantu aizstāj ar šādu pantu:
               “8. pants
               1.   Ja apvieno vai sadala uzņēmējsabiedrības, vai maina to akcijas, tad saņēmējas vai iegādātājas uzņēmējsabiedrības kapitālu pārstāvošu akciju piešķiršana pārvedamās vai iegādātās uzņēmējsabiedrības akcionāram apmaiņā pret vērtspapīriem, kas pārstāv iegādātās uzņēmējsabiedrības kapitālu, pati par sevi nav iemesls uzlikt nodokļus šā akcionāra ienākumiem, peļņai vai kapitāla pieaugumam.
               2.   Ja daļēji sadala uzņēmējsabiedrības, tad saņēmējas uzņēmējsabiedrības kapitālu pārstāvošu akciju piešķiršana pārvedamās uzņēmējsabiedrības akcionāram pati par sevi nav iemesls uzlikt nodokļus šā akcionāra ienākumiem, peļņai vai kapitāla pieaugumam.
               3.   Ja dalībvalsts akcionāru uzskata par fiskāli caurskatāmu, pamatojoties uz šīs dalībvalsts veikto šā akcionāra juridisko iezīmju novērtējumu, kas izriet no tiesību aktiem, saskaņā ar kuriem tas ir izveidots, un tādēļ personām, kam ir kapitāla daļa akcionāru kapitālā, uzliek nodokļus akcionāra peļņas daļai, kas pienākas šīm personām, ja un kad šāda peļņa rodas, tad šī dalībvalsts neuzliek nodokļus šo personu ienākumiem, peļņai vai kapitāla pieaugumam, ko rada saņēmējas vai iegādātājas uzņēmējsabiedrības kapitālu pārstāvošu vērtspapīru piešķiršana akcionāram.
               4.   Šā panta 1. un 3. punktu piemēro vienīgi tad, ja akcionārs saņemto vērtspapīru vērtību, no kā aprēķina nodokļus, nav noteicis lielāku nekā tā ir bijusi mainītajiem vērtspapīriem tieši pirms uzņēmējsabiedrību apvienošanas, sadalīšanas vai to vērtspapīru maiņas.
               5.   Šā panta 2. un 3. punktu piemēro vienīgi tad, ja akcionārs saņemto vērtspapīru vērtību un viņam piederošo pārvedamās uzņēmējsabiedrības vērtspapīru vērtību, no kā aprēķina nodokļus, kopsummā nav noteicis lielāku nekā tā ir bijusi viņam piederošajiem pārvedamās uzņēmējsabiedrības vērtspapīriem tieši pirms uzņēmējsabiedrības daļējas sadalīšanas.
               6.   Šā panta 1., 2. un 3. punkta piemērošana neliedz dalībvalstīm uzlikt nodokļus peļņai, ko rada turpmāka saņemto vērtspapīru pārvešana, tāpat kā tā uzliek nodokļus peļņai, ko rada tādu vērtspapīru pārvešana, kas ir pastāvējuši pirms uzņēmējsabiedrības iegādes.
               7.   Šajā pantā vārdkopa “vērtība, no kā aprēķina nodokļus” ir summa, ko izmanto, lai aprēķinātu peļņu vai zaudējumus, uzliekot nodokļus uzņēmējsabiedrības akcionāra ienākumiem, peļņai vai kapitāla pieaugumam.
               8.   Ja saskaņā ar tās dalībvalsts tiesību aktiem, kuras rezidents ir akcionārs, viņam ir tiesības izvēlēties nodokļu režīmu, kas atšķiras no 4. un 5. punktā izklāstītā, tad 1., 2. un 3. punktu nepiemēro attiecībā uz vērtspapīriem, uz ko attiecas šādas izvēles tiesības.
               9.   Uzliekot nodokļus akcionāriem, šā panta 1., 2. un 3. punkts neliedz dalībvalstij ņemt vērā visus maksājumus skaidrā naudā, kas var būt izdarīti, uzņēmējsabiedrības apvienojot, sadalot, daļēji sadalot vai mainot to akcijas.”.

               10)

               Direktīvas 10. pantu aizstāj ar šādu pantu:
               “10. pants
               1.   Ja pie aktīviem, ko pārved, uzņēmējsabiedrības apvienojot, sadalot, daļēji sadalot vai pārvedot to aktīvus, pieder kāds pastāvīgs pārvedamās uzņēmējsabiedrības uzņēmums, kas atrodas dalībvalstī, kura nav pārvedamās uzņēmējsabiedrības dalībvalsts, tad pārvedamās uzņēmējsabiedrības dalībvalsts atsakās no visām tiesībām uzlikt nodokļus pastāvīgajam uzņēmumam.
               Pārvedamās uzņēmējsabiedrības dalībvalsts uzņēmējsabiedrības peļņā, kam uzliek nodokļus, var ieskaitīt atpakaļ tādus pastāvīgā uzņēmuma zaudējumus, kuri iepriekš šajā dalībvalstī var būt ieskaitīti uzņēmējsabiedrības peļņā, kam uzliek nodokļus, un kuri nav atgūti.
               Dalībvalsts, kurā atrodas pastāvīgais uzņēmums, un saņēmējas uzņēmējsabiedrības dalībvalsts tādai pārvešanai piemēro šo direktīvu tā, it kā valsts, kurā atrodas pastāvīgais uzņēmums, būtu pārvedamās uzņēmējsabiedrības valsts.
               Šos noteikumus piemēro arī gadījumā, ja pastāvīgais uzņēmums atrodas tajā pašā dalībvalstī, kurā atrodas arī saņēmēja uzņēmējsabiedrība.
               2.   Atkāpjoties no 1. punkta, ja pārvedamās uzņēmējsabiedrības dalībvalsts piemēro tādu nodokļu sistēmu, kas paredz uzlikt nodokļus peļņai, kura gūta visā pasaulē, šai dalībvalstij ir tiesības uzlikt nodokļus pastāvīgā uzņēmuma peļņai vai kapitāla pieaugumam, kas radies, uzņēmējsabiedrības apvienojot, sadalot, daļēji sadalot, vai pārvedot to aktīvus, ar nosacījumu, ka dalībvalsts piešķir tā nodokļa atlaidi, kas – ja nebūtu šīs direktīvas – būtu uzlikts šai peļņai vai kapitāla pieaugumam dalībvalstī, kur ir šis pastāvīgais uzņēmums, tāpat un tādā pašā apjomā, kā to darītu, ja nodoklis būtu faktiski uzlikts un samaksāts.”.

               11)

               Iekļauj šādu sadaļu:
               “IV.a SADAĻA
               Īpašs gadījums – struktūras, kas ir fiskāli caurskatāmas
               10.a pants
               1.   Ja dalībvalsts pārvedamo vai iegādāto uzņēmējsabiedrību, kas nav rezidents, uzskata par fiskāli caurskatāmu, pamatojoties uz šīs dalībvalsts veikto attiecīgās uzņēmējsabiedrības juridisko iezīmju novērtējumu, kas izriet no tiesību aktiem, saskaņā ar kuriem tā ir izveidota, tad šai dalībvalstij ir tiesības nepiemērot šīs direktīvas noteikumus, uzliekot nodokļus šīs uzņēmējsabiedrības tiešajiem vai netiešajiem akcionāriem attiecībā uz šīs uzņēmējsabiedrības ienākumiem, peļņu vai kapitāla pieaugumu.
               2.   Dalībvalsts, kas īsteno 1. punktā minētās tiesības, piešķir to nodokļu atlaidi, kuri – ja nebūtu šīs direktīvas – būtu uzlikti fiskāli caurskatāmu uzņēmējsabiedrību ienākumiem, peļņai vai kapitāla pieaugumam, tāpat un tādā pašā apjomā, kā šī dalībvalsts to darītu, ja attiecīgais nodoklis būtu faktiski uzlikts un samaksāts.
               3.   Ja dalībvalsts saņēmēju vai iegādātāju uzņēmējsabiedrību, kas nav rezidents, uzskata par fiskāli caurskatāmu, pamatojoties uz šīs dalībvalsts veikto attiecīgās uzņēmējsabiedrības juridisko iezīmju novērtējumu, kas izriet no tiesību aktiem, saskaņā ar kuriem tā ir izveidota, tad šai dalībvalstij ir tiesības nepiemērot 8. panta 1., 2, un 3. punktu.
               4.   Ja dalībvalsts saņēmēju uzņēmējsabiedrību, kas nav rezidents, uzskata par fiskāli caurskatāmu, pamatojoties uz šīs dalībvalsts veikto attiecīgās uzņēmējsabiedrības juridisko iezīmju novērtējumu, kas izriet no tiesību aktiem, saskaņā ar kuriem tā ir izveidota, tad šī dalībvalsts jebkādiem tiešajiem vai netiešajiem akcionāriem var piemērot tādu pašu nodokļu režīmu kā gadījumā, ja saņēmēja uzņēmējsabiedrība būtu rezidents šajā dalībvalstī.”.

               12)

               Iekļauj šādu sadaļu:
               “IV.b SADAĻA
               Noteikumi, ko piemēro SE vai SCE juridiskās adreses pārcelšanai
               10.b pants
               1.   Ja:

                           a)

                              SE vai SCE pārceļ savu juridisko adresi no vienas dalībvalsts uz citu; vai

                           b)

                           saistībā ar savas juridiskās adreses pārcelšanu no vienas dalībvalsts uz citu SE vai SCE, kas ir rezidents pirmajā minētajā dalībvalstī, pārstāj būt šīs dalībvalsts rezidents un kļūst par citas dalībvalsts rezidentu,

                     šāda juridiskās adreses pārcelšana vai rezidences pārtraukšana dalībvalstī, no kuras juridiskā adrese ir pārcelta, nerada nekādu nodokļu uzlikšanu kapitāla pieaugumam, kas dalībvalstī, no kuras juridiskā adrese ir pārcelta, aprēķināts saskaņā ar 4. panta 1. punktu un kas rodas no SE vai SCE aktīviem un pasīviem, kuri pēc pārcelšanas paliek faktiski saistīti ar SE vai SCE pastāvīgu uzņēmumu dalībvalstī, no kuras juridiskā adrese ir pārcelta, un kuri ir saistīti ar tās peļņas vai zaudējumu rašanos, ko ņem vērā, aprēķinot nodokļus.
               2.   Šā panta 1. punktu piemēro vienīgi tad, ja SE vai SCE aprēķina jaunu amortizāciju un peļņu vai zaudējumus attiecībā uz aktīviem un pasīviem, kuri paliek faktiski saistīti ar šo pastāvīgo uzņēmumu, kā to darītu tad, ja juridiskas adreses pārcelšana nebūtu notikusi vai ja SE vai SCE nebūtu pārstājusi būt par rezidentu nodokļu vajadzībām.
               3.   Ja saskaņā ar pārvedamās uzņēmējsabiedrības dalībvalsts tiesību aktiem SE vai SCE attiecībā uz aktīviem un pasīviem, kas paliek šajā dalībvalstī, ir tiesības uz jaunu amortizāciju vai arī tai ir jebkāda peļņa vai zaudējumi, ko aprēķina citādi nekā paredzēts 2. punktā, tad 1. punktu nepiemēro tiem aktīviem un pasīviem, kuru sakarā ir izmantotas šīs izvēles tiesības.
               10.c pants
               1.   Ja:

                           a)

                           SE vai SCE pārceļ savu juridisko adresi no vienas dalībvalsts uz citu; vai

                           b)

                           saistībā ar savas juridiskās adreses pārcelšanu no vienas dalībvalsts uz citu SE vai SCE, kas ir rezidents pirmajā minētajā dalībvalstī, pārstāj būt šīs dalībvalsts rezidents un kļūst par citas dalībvalsts rezidentu,

                     dalībvalstis veic vajadzīgos pasākumus, nodrošinot to, ka – ja uzkrājumiem vai rezervēm, kurus atbilstīgi izveidojušas SE vai SCE pirms juridiskās adreses pārcelšanas, ir piešķirti daļēji vai pilnīgi atbrīvojumi no nodokļiem un ja šie uzkrājumi vai rezerves nav pārņemtas no pastāvīgiem uzņēmumiem ārvalstīs – SE vai SCE pastāvīgie uzņēmumi, kas atrodas dalībvalstī, no kuras juridiskā adrese ir pārcelta, var pārņemt šādus uzkrājumus vai rezerves ar tādu pašu atbrīvojumu no nodokļiem.
               2.   Ciktāl uzņēmējsabiedrībai, kas pārceļ savu juridisko adresi kādas dalībvalsts teritorijā, būtu atļauts pārnest uz priekšu vai atpakaļ zaudējumus, kuriem vēl nav uzlikti visi nodokļi, attiecīgā dalībvalsts atļauj tās SE vai SCE, kura pārceļ savu juridisko adresi, pastāvīgajam uzņēmumam šīs dalībvalsts teritorijā pārņemt šos SE vai SCE zaudējumus, kuriem vēl nav uzlikti visi nodokļi, ar nosacījumu, ka līdzīgos apstākļos zaudējumu pārnešana uz priekšu vai atpakaļ būtu iespējama uzņēmējsabiedrībai, kuras juridiskā adrese arī turpmāk paliktu šajā dalībvalstī vai kura arī turpmāk būtu šīs dalībvalsts rezidents nodokļu vajadzībām.
               10.d pants
               1.   SE vai SCE juridiskās adreses pārcelšana pati par sevi nav iemesls uzlikt nodokļus akcionāru ienākumiem, peļņai vai kapitāla pieaugumam.
               2.   Šā panta 1. punkta piemērošana neliedz dalībvalstīm uzlikt nodokļus peļņai, ko rada atkārtota tādu vērtspapīru pārvešana, kas pārstāv tās SE vai SCE kapitālu, kura pārceļ savu juridisko adresi.”.

               13)

               Direktīvas 11. panta 1. punktu aizstāj ar šādu punktu:
               “1.   Dalībvalsts var atteikties pilnīgi vai daļēji piemērot II, III, IV un IV.b sadaļas noteikumus vai pilnīgi vai daļēji liegt izmantot to piešķirtās priekšrocības, ja tiek konstatēts, ka uzņēmējsabiedrību apvienošanā, sadalīšanā, daļējā sadalīšanā, to aktīvu pārvešanā vai akciju maiņā vai SE vai SCE juridiskās adreses pārcelšanā:

                           a)

                           galvenais mērķis vai viens no galvenajiem mērķiem ir nemaksāt nodokļus vai izvairīties no nodokļu maksāšanas; fakts, ka kādu no 1. pantā minētajām operācijām neveic pamatotu komerciālu iemeslu dēļ, piemēram, lai restrukturētu uzņēmējsabiedrības, kas piedalās šajā operācijā, vai racionalizētu to darbību, var radīt pieņēmumu, ka attiecīgās operācijas galvenais mērķis vai viens no galvenajiem mērķiem ir nemaksāt nodokļus vai izvairīties no nodokļu maksāšanas;

                           b)

                           iznākums ir uzņēmējsabiedrība, kas – neatkarīgi no tā, vai tā piedalās šajās operācijās vai ne – vairs neatbilst attiecīgajiem nosacījumiem par darbinieku pārstāvību uzņēmējsabiedrības pārvaldes struktūrās saskaņā ar pasākumiem, kas bija spēkā pirms šīs operācijas.”.

               14)

               Pielikumu aizstāj ar šīs direktīvas pielikuma tekstu.

         2. pants
   1.   Dalībvalstīs stājas spēkā normatīvi un administratīvi akti, kas vajadzīgi, lai līdz 2006. gada 1. janvārim izpildītu šīs direktīvas noteikumus attiecībā uz SE vai SCE juridiskās adreses pārcelšanu un šīs direktīvas pielikuma a) punktu. Dalībvalstis iesniedz Komisijai šos aktus, kā arī šo aktu un šīs direktīvas atbilstības tabulu.
   Kad dalībvalstis paredz šos pasākumus, tajos ietver atsauci uz šo direktīvu, vai arī šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces.
   2.   Dalībvalstīs stājas spēkā normatīvie un administratīvie akti, kas vajadzīgi, lai līdz 2007. gada 1. janvārim izpildītu tās šīs direktīvas prasības, kas nav minētas 1. punktā. Dalībvalstis iesniedz Komisijai šos aktus, kā arī šo aktu un šīs direktīvas atbilstības tabulu.
   Kad dalībvalstis paredz šos pasākumus, tajos ietver atsauci uz šo direktīvu, vai arī šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces.
   3.   Dalībvalstis iesniedz Komisijai to savu tiesību aktu galvenos noteikumus, kurus tās pieņēmušas jomā, uz kuru attiecas šī direktīva.
   3. pants
   Šī direktīva ir adresēta dalībvalstīm.

      Briselē, 2005. gada 17. februārī

            Padomes vārdā —

            priekšsēdētājs

         J.-C. JUNCKER

      (1)  Atzinums sniegts 2004. gada 10. martā (“Oficiālajā Vēstnesī” vēl nav publicēts).

      (2)  OV C 110, 30.4.2004., 30. lpp.

      (3)  OV L 225, 20.8.1990., 1. lpp. Direktīvā jaunākie grozījumi izdarīti ar 2003. gada Pievienošanās aktu.

      (4)  OV L 294, 10.11.2001., 1. lpp. Regulā grozījumi izdarīti ar Regulu (EK) Nr. 885/2004 (OV L 168, 1.5.2004., 1. lpp.).

      (5)  OV L 294, 10.11.2001., 22. lpp.

      (6)  OV L 207, 18.8.2003., 1. lpp. Regulā grozījumi izdarīti ar EEZ Apvienotās Komitejas Lēmumu Nr. 15/2004 (OV L 116, 22.4.2004., 68. lpp.).

      (7)  OV L 207, 18.8.2003., 25. lpp.

      (8)  OV L 225, 20.8.1990., 6. lpp. Direktīvā jaunākie grozījumi izdarīti ar Direktīvu 2003/123/EK (OV L 7, 13.1.2004., 41. lpp.).

      (9)  OV L 294, 10.11.2001., 1. lpp. Regulā grozījumi izdarīti ar Regulu (EK) Nr. 885/2004 (OV L 168, 1.5.2004., 1. lpp.).

      (10)  OV L 207, 18.8.2003., 1. lpp. Regulā grozījumi izdarīti ar EEZ Apvienotās Komitejas Lēmumu Nr. 15/2004 (OV L 116, 22.4.2004., 68. lpp.).

      PIELIKUMS

            “PIELIKUMS
            DIREKTĪVAS 3. PANTA A) APAKŠPUNKTĀ MINĒTO UZŅĒMĒJSABIEDRĪBU SARAKSTS

                        a)

                        uzņēmējsabiedrības, kas izveidotas saskaņā ar Padomes Regulu (EK) Nr. 2157/2001 (2001. gada 8. oktobris) par Eiropas uzņēmējsabiedrības (SE) statūtiem un Padomes Direktīvu 2001/86/EK (2001. gada 8. oktobris), ar ko papildina Eiropas uzņēmējsabiedrības statūtus darbinieku iesaistīšanas jomā, un kooperatīvās sabiedrības, kas izveidotas saskaņā ar Padomes Regulu (EK) 1435/2003 (2003. gada 22. jūlijs) par Eiropas Kooperatīvās sabiedrības (SCE) statūtiem un Padomes Direktīvu 2003/72/EK (2003. gada 22. jūlijs), ar ko papildina Eiropas Kooperatīvās sabiedrības statūtus darbinieku iesaistīšanas jomā.

                        b)

                        uzņēmējsabiedrības, kas saskaņā ar Beļģijas tiesību aktiem ir “société anonyme”/“naamloze vennootschap”, “société en commandite par actions”/“commanditaire vennootschap op aandelen”, “société privée à responsabilité limitée”/“besloten vennootschap met beperkte aansprakelijkheid”“société coopérative à responsabilité limitée”/“coöperatieve vennootschap met beperkte aansprakelijkheid”, “société coopérative à responsabilité illimitée”/“coöperatieve vennootschap met onbeperkte aansprakelijkheid”, “société en nom collectif”/“vennootschap onder firma”, “société en commandite simple”/“gewone commanditaire vennootschap”, publiski uzņēmumi, kas ir pieņēmuši vienu no iepriekšminētajām juridiskajām formām, un citas uzņēmējsabiedrības, kas izveidotas atbilstīgi Beļģijas tiesību aktiem un uz ko attiecas Beļģijas uzņēmumu peļņas nodoklis;

                        c)

                        uzņēmējsabiedrības, kas saskaņā ar Čehijas tiesību aktiem ir “akciová společnost”, “společnost s ručením omezeným”;

                        d)

                        uzņēmējsabiedrības, kas saskaņā ar Dānijas tiesību aktiem ir “aktieselskab” un “anpartsselskab”. Citas uzņēmējsabiedrības, uz ko attiecas nodokļi saskaņā ar Uzņēmuma peļņas nodokļa aktu, ciktāl to ar nodokļiem apliekamie ienākumi ir aprēķināti un aplikti ar nodokļiem saskaņā ar vispārējiem nodokļu tiesību aktu noteikumiem, ko piemēro “aktieselskaber”;

                        e)

                        uzņēmējsabiedrības, kas saskaņā ar Vācijas tiesību aktiem ir “Aktiengesellschaft”, “Kommanditgesellschaft auf Aktien”, “Gesellschaft mit beschränkter Haftung”, “Versicherungsverein auf Gegenseitigkeit”, “Erwerbs- und Wirtschaftsgenossenschaft”, “Betriebe gewerblicher Art von juristischen Personen des öffentlichen Rechts” un citas uzņēmējsabiedrības, kas izveidotas atbilstīgi Vācijas tiesību aktiem un uz ko attiecas Vācijas uzņēmumu peļņas nodoklis;

                        f)

                        uzņēmējsabiedrības, kas saskaņā ar Igaunijas tiesību aktiem ir “täisühing”, “usaldusühing”, “osaühing”, “aktsiaselts”, “tulundusühistu”;

                        g)

                        uzņēmējsabiedrības, kas saskaņā ar Grieķijas tiesību aktiem ir “αvώvυμη εταιρεία”, “εταιρεία περιoρισμέvης ευθύvης (Ε.Π.Ε.)”;

                        h)

                        uzņēmējsabiedrības, kas saskaņā ar Spānijas tiesību aktiem ir “sociedad anónima”, “sociedad comanditaria por acciones”, “sociedad de responsabilidad limitada”, un tādi publisko tiesību subjekti, kas darbojas saskaņā ar privāttiesībām;

                        i)

                        uzņēmējsabiedrības, kas saskaņā ar Francijas tiesību aktiem ir “société anonyme”, “société en commandite par actions”, “société à responsabilité limitée”, “sociétés par actions simplifiées”, “sociétés d’assurances mutuelles”, “caisses d’épargne et de prévoyance”, “sociétés civiles”, uz ko automātiski attiecas uzņēmumu peļņas nodoklis, “coopératives”, “unions de coopératives”, valsts rūpniecības un tirdzniecības iestādes un uzņēmumi un citas uzņēmējsabiedrības, kas izveidotas atbilstīgi Francijas tiesību aktiem un uz ko attiecas Francijas uzņēmumu peļņas nodoklis;

                        j)

                        uzņēmējsabiedrības, kas reģistrētas vai pastāv saskaņā ar Īrijas tiesību aktiem, struktūras, kas reģistrētas saskaņā ar Rūpnieciskās un sociālās nodrošināšanas sabiedrību aktu (Industrial and Provident Societies Act), būvniecības sabiedrības, kas inkorporētas saskaņā ar Būvniecības sabiedrību aktiem (Building Societies Acts) un trasta krājbankas 1989. gada Trasta krājbanku akta (Trustee Savings Banks Act) nozīmē;

                        k)

                        uzņēmējsabiedrības, kas saskaņā ar Itālijas tiesību aktiem ir “società per azioni”, “società in accomandita per azioni”, “società a responsabilità limitata”, “società cooperative”, “società di mutua assicurazione” un privāti un valsts uzņēmumi, kuru darbība ir pilnīgi vai galvenokārt komerciāla;

                        l)

                        atbilstīgi Kipras tiesību aktiem: “εταιρείες”, kā definēts tiesību aktos par ienākuma nodokļiem;

                        m)

                        uzņēmējsabiedrības, kas saskaņā ar Latvijas tiesību aktiem ir “akciju sabiedrība”, “sabiedrība ar ierobežotu atbildību”;

                        n)

                        uzņēmējsabiedrības, kas izveidotas saskaņā ar Lietuvas tiesību aktiem;

                        o)

                        uzņēmējsabiedrības, kas saskaņā ar Luksemburgas tiesību aktiem ir “société anonyme”, “société en commandite par actions”, “société à responsabilité limitée”, “société coopérative”, “société coopérative organisée comme une société anonyme”, “association d’assurances mutuelles”, “association d’épargne-pension”, “entreprise de nature commerciale, industrielle ou minière de l’État, des communes, des syndicats de communes, des établissements publics et des autres personnes morales de droit public” un citas uzņēmējsabiedrības, kas izveidotas atbilstīgi Luksemburgas tiesību aktiem un uz ko attiecas Luksemburgas uzņēmumu peļņas nodoklis;

                        p)

                        uzņēmējsabiedrības, kas saskaņā ar Ungārijas tiesību aktiem ir “közkereseti társaság”, “betéti társaság”, “közös vállalat”, “korlátolt felelősségű társaság”, “részvénytársaság”, “egyesülés”, “közhasznú társaság”, “szövetkezet”;

                        q)

                        uzņēmējsabiedrības, kas saskaņā ar Maltas tiesību aktiem ir “Kumpaniji ta’ Responsabilita Limitata”, “Soċjetajiet en commandite li l-kapital tagħhom maqsum f’azzjonijiet”;

                        r)

                        uzņēmējsabiedrības, kas saskaņā ar Nīderlandes tiesību aktiem ir “naamloze vennootschap”, “besloten vennootschap met beperkte aansprakelijkheid”, “Open commanditaire vennootschap”, “Coöperatie”, “onderlinge waarborgmaatschappij”, “Fonds voor gemene rekening”, “vereniging op coöperatieve grondslag” and “vereniging welke op onderlinge grondslag als verzekeraar of kredietinstelling optreedt” un citas uzņēmējsabiedrības, kas izveidotas atbilstīgi Nīderlandes tiesību aktiem un uz ko attiecas Nīderlandes uzņēmumu peļņas nodoklis;

                        s)

                        uzņēmējsabiedrības, kas saskaņā ar Austrijas tiesību aktiem ir “Aktiengesellschaft”, “Gesellschaft mit beschränkter Haftung”, “Erwerbs- und Wirtschaftsgenossenschaften”;

                        t)

                        uzņēmējsabiedrības, kas saskaņā ar Polijas tiesību aktiem ir “spółka akcyjna”, “spółka z ograniczoną odpowiedzialnością”;

                        u)

                        komercsabiedrības vai saskaņā ar civiltiesībām izveidotas komercsabiedrības, kā arī citas juridiskas personas, kas veic komerciālas vai rūpnieciskas darbības un ir izveidotas saskaņā ar Portugāles tiesību aktiem;

                        v)

                        uzņēmējsabiedrības, kas saskaņā ar Slovēnijas tiesību aktiem ir “delniška družba”, “komanditna družba”, “družba z omejeno odgovornostjo”;

                        w)

                        uzņēmējsabiedrības, kas saskaņā ar Slovākijas tiesību aktiem ir “akciová spoločnosť ”, “spoločnosť s ručením obmedzeným”, “komanditná spoločnosť ”.

                        x)

                        uzņēmējsabiedrības, kas saskaņā ar Somijas tiesību aktiem ir “osakeyhtiö”/“aktiebolag”, “osuuskunta”/“andelslag”, “säästöpankki”/“sparbank” un “vakuutusyhtiö”/“försäkringsbolag”;

                        y)

                        uzņēmējsabiedrības, kas saskaņā ar Zviedrijas tiesību aktiem ir “aktiebolag”, “försäkringsaktiebolag”, “ekonomiska föreningar”, “sparbanker”, “ömsesidiga försäkringsbolag”;

                        z)

                        uzņēmējsabiedrības, kas izveidotas saskaņā ar Apvienotās Karalistes tiesību aktiem;”


title: Komisijas Direktīva 2006/74/EK ( 2006. gada 21. augusts ), ar ko groza Padomes Direktīvu 91/414/EEK, iekļaujot tajā aktīvās vielas dihlorpropu-P, metkonazolu, pirimetanilu un triklopiru   (Dokuments attiecas uz EEZ)

text:
               30.8.2006

               LV

               Eiropas Savienības Oficiālais Vēstnesis

               L 235/17

      KOMISIJAS DIREKTĪVA 2006/74/EK
   (2006. gada 21. augusts),
   ar ko groza Padomes Direktīvu 91/414/EEK, iekļaujot tajā aktīvās vielas dihlorpropu-P, metkonazolu, pirimetanilu un triklopiru
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un (EK) Nr. 703/2001 (3) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas otrā posma īstenošanai un izveidots to aktīvo vielu saraksts, kuras jānovērtē attiecībā uz iespējamību tās iekļaut Direktīvas 91/414/EEK I pielikumā. Šajā sarakstā iekļauts dihlorprops-P, metkonazols, pirimetanils un triklopirs.

               (2)

               Šo aktīvo vielu iedarbība uz cilvēku veselību un vidi ir novērtēta saskaņā ar Regulu (EK) Nr. 451/2000 un (EK) Nr. 703/2001 noteikumiem attiecībā uz vairākiem izmantošanas veidiem, ko piedāvājuši pieteikuma iesniedzēji. Turklāt minētajās regulās ir izraudzītas ziņotājas dalībvalstis, kuru pienākums ir iesniegt Eiropas Pārtikas nekaitīguma iestādei (EPNI) attiecīgos novērtējuma ziņojumus un ieteikumus saskaņā ar Regulas (EK) Nr. 451/2000 8. panta 1. punktu. Attiecībā uz dihlorpropu-P ziņotāja dalībvalsts bija Dānija, un visa vajadzīgā informācija tika iesniegta 2003. gada 5. novembrī. Attiecībā uz metkonazolu ziņotāja dalībvalsts bija Beļģija, un visa attiecīgā informācija tika iesniegta 2004. gada 27. janvārī. Attiecībā uz pirimetanilu ziņotāja dalībvalsts bija Austrija, un visa attiecīgā informācija tika iesniegta 2004. gada 15. aprīlī. Attiecībā uz triklopiru ziņotāja dalībvalsts bija Īrija, un visa vajadzīgā informācija tika iesniegta 2003. gada 21. novembrī.

               (3)

               Dalībvalstis un EPNI salīdzinoši pārskatīja novērtējuma ziņojumus un EPNI zinātnisko ziņojumu (4) veidā 2005. gada 14. decembrī par triklopiru un 2006. gada 13. janvārī par dihlorpropu-P, metkonazolu, pirimetanilu iesniedza tos Komisijai. Šos ziņojumus dalībvalstis un Komisija pārskatīja Pārtikas aprites un dzīvnieku veselības pastāvīgajā komitejā, un tie tika pabeigti 2006. gada 23. maijā kā Komisijas pārskata ziņojumi par dihlorpropu-P, metkonazolu, pirimetanilu un triklopiru.

               (4)

               Dažādās veiktajās pārbaudēs atklājās, ka var uzskatīt, ka augu aizsardzības līdzekļi, kuru sastāvā ir dihlorprops-P, metkonazols, pirimetanils un triklopirs, kopumā atbilst Direktīvas 91/414/EEK 5. panta 1. punkta a) un b) apakšpunkta prasībām, jo īpaši attiecībā uz lietošanas veidiem, kas tika izskatīti un sīki izklāstīti Komisijas pārskata ziņojumos. Tādēļ šīs aktīvās vielas attiecīgi jāiekļauj I pielikumā, lai nodrošinātu, ka visās dalībvalstīs saskaņā ar minētās direktīvas noteikumiem var piešķirt atļaujas attiecībā uz augu aizsardzības līdzekļiem, kas satur minētās aktīvās vielas.

               (5)

               Neatkarīgi no šā secinājuma dažos konkrētos jautājumos attiecībā uz dihlorpropu-P, pirimetanilu un triklopiru ir lietderīgi iegūt sīkāku informāciju. Direktīvas 91/414/EEK 6. panta 1. punktā noteikts, ka vielas iekļaušanai I pielikumā var paredzēt nosacījumus. Tādēļ ir lietderīgi pieprasīt, ka tiek veikti papildu izmēģinājumi ar dihlorpropu-P, pirimetanilu un triklopiru, lai apstiprinātu riska novērtējumu dažos jautājumos, un ka ziņotājiem ir jāiesniedz šo pētījumu rezultāti.

               (6)

               Pirms aktīvās vielas iekļaušanas I pielikumā jāparedz pietiekami ilgs laiks, lai dalībvalstis un ieinteresētās personas sagatavotos jauno prasību izpildei saistībā ar iekļaušanu.

               (7)

               Neierobežojot Direktīvā 91/414/EEK noteiktos pienākumus, kas jāpilda, iekļaujot aktīvo vielu I pielikumā, pēc iekļaušanas dalībvalstīm jāatvēl sešu mēnešu laikposms tādu spēkā esošu atļauju pārskatīšanai, kas attiecas uz augu aizsardzības līdzekļiem, kuri satur dihlorpropu-P, metkonazolu, pirimetanilu un triklopiru, lai nodrošinātu atbilstību prasībām, kas paredzētas Direktīvā 91/414/EEK, jo īpaši tās 13. pantā, un atbilstību I pielikumā izvirzītajiem nosacījumiem. Dalībvalstīm attiecīgi jāmaina, jāaizstāj vai jāatsauc spēkā esošās atļaujas saskaņā ar Direktīvas 91/414/EEK noteikumiem. Atkāpjoties no iepriekš noteiktā termiņa, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietojuma veidu saskaņā ar vienotajiem principiem, kas izklāstīti Direktīvā 91/414/EEK, jāparedz ilgāks laikposms.

               (8)

               Pieredze, kas iepriekš gūta, Direktīvas 91/414/EEK I pielikumā iekļaujot aktīvās vielas, kuras novērtētas saskaņā ar Komisijas Regulu (EEK) Nr. 3600/92 (5), liecina par iespējamām grūtībām, kas var rasties, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, jo īpaši pienākums pārliecināties, ka atļaujas turētājs nodrošina tādu piekļuvi dokumentācijai, kas atbilst minētās direktīvas II pielikuma prasībām. Tomēr šī pienākumu precizēšana neparedz dalībvalstīm vai atļaujas turētājiem jaunus pienākumus, kas nebija noteikti līdz šim pieņemtajās direktīvās, ar ko groza I pielikumu.

               (9)

               Tādēļ ir lietderīgi attiecīgi grozīt Direktīvu 91/414/EEK.

               (10)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza, kā noteikts šīs direktīvas pielikumā.
   2. pants
   Dalībvalstis vēlākais līdz 2007. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties iesniedz Komisijai minēto tiesību aktu tekstus, kā arī minēto tiesību aktu un šīs direktīvas atbilstības tabulu.
   Dalībvalstis piemēro minētos noteikumus no 2007. gada 1. decembra.
   Pieņemot minētos tiesību aktus, dalībvalstis tajos iekļauj norādi uz šo direktīvu vai attiecīgu norādi pievieno to oficiālajai publikācijai. Dalībvalstis nosaka, kā izdarāma šāda atsauce.
   3. pants
   1.   vajadzības gadījumā dalībvalstis līdz 2007. gada 30. novembrim saskaņā ar Direktīvu 91/414/EEK groza vai atsauc spēkā esošās atļaujas attiecībā uz augu aizsardzības līdzekļiem, kuros aktīvās vielas ir dihlorprops-P, metkonazols, pirimetanils un triklopirs.
   Līdz minētajai dienai tās jo īpaši pārliecinās, ka ir izpildīti minētās direktīvas I pielikuma nosacījumi attiecībā uz dihlorpropu-P, metkonazolu, pirimetanilu un triklopiru, izņemot tos nosacījumus, kas noteikti attiecīgās aktīvās vielas ieraksta B daļā, un ka atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, par katru atļauto augu aizsardzības līdzekli, kura sastāvā ir dihlorprops-P, metkonazols, pirimetanils un triklopirs kā vienīgā vai viena no vairākām aktīvajām vielām, kuras visas ir iekļautas Direktīvas 91/414/EEK I pielikuma sarakstā vēlākais līdz 2007. gada 31. maijam, dalībvalstis no jauna izvērtē šo līdzekli saskaņā ar vienotajiem principiem, kas noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma ieraksta attiecīgi par dihlorpropu-P, metkonazolu, pirimetanilu un triklopiru B daļu. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Kad tas ir konstatēts, dalībvalstis rīkojas šādi:

               a)

               ja līdzeklis satur dihlorpropu-P, metkonazolu, pirimetanilu un triklopiru kā vienīgo aktīvo vielu, vajadzības gadījumā groza vai atsauc atļauju vēlākais līdz 2011. gada 31. maijam; vai

               b)

               ja līdzeklis satur dihlorpropu-P, metkonazolu, pirimetanilu un triklopiru kā vienu no vairākām aktīvajām vielām, vajadzības gadījumā groza vai atsauc atļauju vēlākais līdz 2011. gada 31. maijam vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām atbilstīgo vielu vai vielas iekļauj Direktīvas 91/414/EEK I pielikumā, izvēloties vēlāko no šiem datumiem.

         4. pants
   Šī direktīva stājas spēkā 2007. gada 1. jūnijā.
   5. pants
   Šī direktīva ir adresēta dalībvalstīm.

      Briselē, 2006. gada 21. augustā

            Komisijas vārdā —

            Komisijas loceklis

         Markos KYPRIANOU

      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2006/64/EK (OV L 206, 27.7.2006., 107. lpp.).

      (2)  OV L 55, 29.2.2000., 25. lpp. Regulā jaunākie grozījumi izdarīti ar Regulu (EK) Nr. 1044/2003 (OV L 151, 19.6.2003., 32. lpp.).

      (3)  OV L 98, 7.4.2001., 6. lpp.

      (4)  EFSA Zinātniskais Ziņojums (2006) 52, 1.–67. lpp., secinājums par aktīvās vielas dihlorpropa-P pesticīdu riska novērtējuma salīdzinošo pārskatīšanu (pabeigts 2006. gada 13. janvārī).
   EFSA Zinātniskais Ziņojums (2006) 64, 1.–71. lpp., secinājums par aktīvās vielas metkonazola pesticīdu riska novērtējuma salīdzinošo pārskatīšanu (pabeigts 2006. gada 13. janvārī).
   EFSA Zinātniskais Ziņojums (2006) 61, 1.–70. lpp., secinājums par aktīvās vielas pirimetanila pesticīdu riska novērtējuma salīdzinošo pārskatīšanu (pabeigts 2006. gada 13. janvārī).
   EFSA Zinātniskais Ziņojums (2005) 56, 1.–103. lpp., secinājums par aktīvās vielas triklopira pesticīdu riska novērtēšanas salīdzinošo pārskatīšanu (pabeigts 2005. gada 14. decembrī).

      (5)  OV L 366, 15.12.1992., 10. lpp. Regulā jaunākie grozījumi izdarīti ar Regulu (EK) Nr. 2266/2000 (OV L 259, 13.10.2000., 27. lpp.).

      PIELIKUMS
      Direktīvas 91/414/EEK I pielikumā tabulas beigās pievieno šādus ierakstus:

                     Nr.

                     Ikdienas nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušanas termiņa beigas

                     Īpaši noteikumi

                     “135

                     Dihlorprops-P
                     CAS Nr. 15165-67-0
                     CIPAC Nr. 476

                     (R)-2-(2,4-dihlorfenoksi) propānskābe

                     ≥ 900 g/kg

                     2007. gada 1. jūnijs

                     2017. gada 31. maijs

                     A   DAĻA
                     Var atļaut izmantot tikai kā herbicīdu.
                     B   DAĻA
                     Lai īstenotu VI pielikuma vienotos principus, ņem vērā pārskata ziņojuma secinājumus par dihlorpropu-P un jo īpaši tā I un II papildinājumu, ko 2006. gada 23. maijā pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstīm:

                                 —

                                 jāpievērš īpaša uzmanība putnu, zīdītāju, ūdens organismu un blakussugu augu aizsardzībai. Atļaujas piešķiršanas nosacījumos vajadzības gadījumā ir jāietver riska mazināšanas pasākumi.

                           Attiecīgās dalībvalstis pieprasa iesniegt turpmākas izpētes materiālus, lai apstiprinātu rezultātus attiecībā uz dzīvnieku vielmaiņu un akūta un īstermiņa riska novērtējumu attiecībā uz putniem, un akūta riska novērtējumu attiecībā uz zālēdājiem zīdītājiem.
                     Tās nodrošina, ka pieteikuma iesniedzēji, pēc kuru pieprasījuma dihlorprops-P ir iekļauts šajā pielikumā, iesniedz Komisijai šādu pētījumu materiālus 2 gadu laikā pēc šīs direktīvas stāšanās spēkā.

                     136

                     Metkonazols
                     CAS Nr. 125116-23-6 (stereoķīmija nav noteikta)
                     CIPAC Nr. 706

                        (1RS,5RS:1RS,5SR)-5--(4-hlorbenzil)-2,2-dimetil-1-(1H-1,2,4-triazol-1-il-metil)ciklopentanols

                     ≥ 940 g/kg (cis- un trans-izomēru summa)

                     2007. gada 1. jūnijs

                     2017. gada 31. maijs

                     A   DAĻA
                     Var atļaut izmantot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā pārskata ziņojuma secinājumus par metkonazolu un jo īpaši tā I un II papildinājumu, ko 2006. gada 23. maijā pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā:

                                 —

                                 dalībvalstīm īpaša uzmanība jāpievērš putnu, zīdītāju un ūdens organismu aizsardzībai. Atļaujas piešķiršanas nosacījumos vajadzības gadījumā ir jāietver riska mazināšanas pasākumi,

                                 —

                                 dalībvalstīm jāpievērš īpaša uzmanība operatora drošībai. Atļaujas piešķiršanas nosacījumos vajadzības gadījumā ir jāietver aizsardzības pasākumi.

                     137

                     Pirimetanils
                     CAS Nr. 53112-28-0
                     CIPAC Nr. nav piešķirts

                     N-(4,6-dimetilpirimidīn-2-il) anilīns

                     ≥ 975 g/kg
                     (ražošanas piesārņojumu ar ciānamīdu uzskata par toksisku un tehniskajā materiālā tas nedrīkst pārsniegt 0,5 g/kg)

                     2007. gada 1. jūnijs

                     2017. gada 31. maijs

                     A   DAĻA
                     Var atļaut izmantot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā pārskata ziņojuma secinājumus par pirimetanilu un jo īpaši tā I un II papildinājumu, ko 2006. gada 23. maijā pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstīm:

                                 —

                                 īpaša uzmanība jāpievērš ūdens organismu aizsardzībai. Vajadzības gadījumā atļaujas nosacījumos jāiekļauj riska mazināšanas pasākumi, piemēram, buferzonas,

                                 —

                                 jāpievērš īpaša uzmanība operatoru drošībai un jānodrošina, ka lietošanas noteikumos paredz izmantot atbilstošus individuālās aizsardzības līdzekļus.

                           Ieinteresētās dalībvalstis pieprasa iesniegt sīkāku pētījumu materiālus, lai apstiprinātu riska novērtējumu attiecībā uz zivīm. Tās nodrošina, ka pieteikuma iesniedzēji, pēc kuru pieprasījuma pirimetanils ir iekļauts šajā pielikumā, iesniedz Komisijai šādu pētījumu materiālus 2 gadu laikā pēc šīs direktīvas stāšanās spēkā.

                     138

                     Triklopirs
                     CAS Nr. 055335-06-3
                     CIPAC Nr. 376

                     3,5,6-trihloro-2-piridiloksietiķskābe

                     ≥ 960 g/kg
                     (kā triklopira butoksietilesteris)

                     2007. gada 1. jūnijs

                     2017. gada 31. maijs

                     A   DAĻA
                     Var atļaut izmantot tikai kā herbicīdu.
                     B   DAĻA
                     Novērtējot pieteikumus, kas iesniegti, lai saņemtu atļauju lietot triklopiru saturošus augu aizsardzības līdzekļus citādi nekā ganību un zālaugu platību smidzināšanai, dalībvalstīm jāpievērš īpaša uzmanība 4. panta 1. punkta b) apakšpunktā minētajiem kritērijiem un jānodrošina, ka visi nepieciešamie dati un informācija ir to rīcībā pirms šādas atļaujas izsniegšanas.
                     Lai īstenotu VI pielikuma vienotos principus, ņem vērā pārskata ziņojuma secinājumus par triklopiru, ko 2006. gada 23. maijā pabeidza Pārtikas aprites un dzīvnieku veselības pastāvīgā komiteja, un jo īpaši tā I un II papildinājumu.
                     Šajā vispārējā novērtējumā dalībvalstīm:

                                 —

                                 jāpievērš īpaša uzmanība gruntsūdeņu aizsardzībai jutīgos apstākļos. Vajadzības gadījumā atļaujas piešķiršanas nosacījumos jāietver riska mazināšanas pasākumi un jutīgajās zonās jāuzsāk uzraudzības programmas,

                                 —

                                 īpaša uzmanība jāpievērš operatoru drošībai un jānodrošina, ka lietošanas noteikumos paredzēts izmantot piemērotus individuālos aizsardzības līdzekļus,

                                 —

                                 jāpievērš īpaša uzmanība putnu, zīdītāju, ūdens organismu un blakussugu augu aizsardzībai. Atļaujas piešķiršanas nosacījumos vajadzības gadījumā ir jāietver riska mazināšanas pasākumi.

                           Attiecīgās dalībvalstis pieprasa iesniegt turpmākas izpētes materiālus, lai apstiprinātu akūta un ilgtermiņa riska novērtējumu attiecībā uz putniem un zīdītājiem, un metabolīta 6-hloro-2-piridinola risku attiecībā uz ūdens organismiem. Tās nodrošina, ka pieteikuma iesniedzēji, pēc kuru pieprasījuma triklopiru iekļāva šajā pielikumā, iesniedz Komisijai šādas izpētes materiālus 2 gadu laikā pēc šīs direktīvas stāšanās spēkā.”

         (1)  Sīkāka informācija par aktīvās vielas identitāti un specifikāciju sniegta pārskata ziņojumā.